VBA: Građani Srbije bezbedni - 11.05.2015, Sputnik Srbija\nSvi građani Srbije su bezbedni, poručili su jutros direktor policije Milorad Veljović i direktor Vojnobezbednosne agencije (VBA) Petar Cvetković. 11.05.2015, Sputnik Srbija\n13:04 11.05.2015 (Osveženo: 16:19 05.10.2015)\nSvi građani Srbije su bezbedni, poručili su jutros direktor policije Milorad Veljović i direktor Vojnobezbednosne agencije (VBA) Petar Cvetković.\nVeljović je u Jutarnjem programu TV Pink rekao da su svi građani Srbije bezbedni, da je Srbija u ovom trenutku bezbedna zemlja, da se u potpunosti kontroliše stanje i da je na prostoru Preševa, Bujanovca i jugu Srbije situacija stabilna.\nDirektor policije je podsetio na zajedničku konstataciju sa sednice Biroa za koordinaciju službi bezbednosti da ovog trenutka nema informacija da se sukobi sa teritorije Makedonije mogu preneti na teritoriju Srbije.\nVeljović je naglasio da je policija sa vojskom i svim bezbednosnim strukturama spremna da spreči bilo kakav takav pokušaj.\nDirektor policije je ukazao da je policija i ranije upozoravala kolege i da policija sa bezbednosnim službama i sa vojskom preduzima sve mere koje su bitne da se očuva stabilan poredak na jugu Srbije.\nUpućen je dovoljan broj ljudi, pre svega Žandarmerije i povećan broj osoblja na graničnim prelazima, rekao je Veljović i poručio da je potrebno zaobilaziti taj prelaz, jer se ovog trenutka ne zna šta će se dogoditi u Makedoniji.\nKomentarišući najave o 12. maju kao mogućem „danu D“ da se razori Balkan, Veljović je podsetio da je bilo takvih informacija, ali da je, kako je ocenio, „ovo preduhitrilo 12. maj“.\n„Ne smemo se nijednog trenutka opustiti, ta zona je i te kako osetljiva, moramo biti spremni u svakom momentu“, naglasio je Veljović.\nDržava mora zajednički delovati na tom prostoru i zato je formirano radno telo, koje će rukovoditi i koordinirati, a na čijem čelu je komandant Žandarmerije, rekao je Veljović.\nGovoreći o izbeglicama koji žele da iz Makedonije pobegnu u Srbiju, Veljović je precizirao da je do sada prešlo oko 450 ljudi i da su to mahom oni koji imaju rodbinske veze u Preševu.\nCvetković je, gostujući u istoj emisiji, takođe, poručio svim građanima Srbije da mogu da budu spokojni, bezbedni, jer službe bezbednosti, vojska, policija, država, preduzimaju sve potrebne mere.\n„Nije stvar u tome da su informacije preterano dramatične za našu zemlju. Znači, situacija, što se tiče bezbednosti naše zemlje ovoga trenutka nije dovedena u pitanje“, rekao je Cvetković.\nDirektor VBA je ukazao na to da se situacija menja iz časa u čas, da sve strukture bezbednosti Srbije pomno prate šta se tamo događa.\nStefanović: Srbija neće dozvoliti terorizam na svojoj teritoriji\nMinistar unutrašnjih poslova Nebojša Stefanović izjavio je danas, povodom terorističkih napada u Kumanovu, da Srbija to neće dozvoliti na svojoj teritoriji.\n„Srbija već mesecima kontinuirano radi na podizanju borbene gotovosti policije i vojske za izazove terorizma. Sa jakim policijskim snagama bićemo prisutni u svakom delu naše zemlje gde bi moglo doći do ugrožavanja“, rekao je Stefanović novinarima u Palati Srbije.\nKako je dodao, u ovom trenutku to su Kopnena zona bezbednosti i granica sa Makedonijom, ali je policija spremna za dejstvo u svakom delu Srbije.\n9 Maj 2015, 22:00\nStefanović je izjavio da izazovi terorizma nisu jednostavni i da su retke informacije koje govore da li će se nešto dogoditi na određenom mestu u određeno vreme, već je terorizam nešto što stalno traje i za šta državni organi moraju da budu stalno spremni.\n„Mi očekujemo te izazove u narednom periodu i nažalost ne možemo da kažemo da će terorizam obići ovaj region, što se pokazalo u Makedoniji i Republici Srpskoj“, rekao je Stefanović i istakao da na ta upozorenja vojska i policija moraju biti spremne.\nStefanović nije želeo da govori o operativnim podacima koje su bezbednosne službe Srbije razmenjivale sa Makedonijom, rekavši da se sa tom državom razmenjuje mnogo informacija koje se odnose na migracije, bezbednost, terorizam i sve što je važno u borbi protiv organizovanog kriminala.\n„Ovo je bila složena situacija u Kumanovu, nije je bilo lako rešiti, ali nije na meni već na makedonskim bezbednosnim organima da analiziraju šta su bili uzroci ove terorističke akcije, koja je zahtevala oštar odgovor države“, rekao je Stefanović.


Dopler radar preko puta "Obućare" - PPmedia\nDopler radar preko puta “Obućare”\nPosted on\t19 децембра, 2019 9:21 am by adminpp033\nNova Varoš – Pazi deca, Smanji brzinu – upozoravaju vozače blješteći natpisi sa dva dopler radara na delu magistrale kroz grad. Postavljeni su sa obe strane kolovoza, iznad pijaca, s ciljem da povećaju bezbednost, pre svega pešaka kojih je dosta na ovoj deonici.\nDopler radar postavljen na magistrali kroz Novu Varoš\nDopler radar ima oblik saobraćajnog znaka pravougaonog oblika, očitava brzinu svakog vozila koje mu dolazi u susret i upozorava vozače ukoliko su napravili prekoračenje. Nadležni kažu da su pokazali kao najefikasnije sredstvo za usporavanje saobraćaja. Vrednost projekta je 800 hiljada dinara, a finansiran je sredstvima iz opštinskog budžeta, namenjenih za poboljšanje bezbednosti saobraćaja.\n-Zbog tehničkih poteškoća za sada radi samo dopler radar koji upozorava vozače iz pravca Branoševca, a postavljen je preko puta “Obućare“, na izlazu sa benzinske pumpe. Drugi je kod „Sloge“ i namenjen je vozačima iz pravca Zebinovca i autobuske stanice, i on će ovih dana biti pušten u rad. Ovo je najnepreglednija deonica kroz grad, pa pešaci rizikuju sa svakim prelaskom, a naročito su ugrožena deca. Sa gornje strane magistrale je veliki broj stambenih i poslovnih objekata zbog čega je koristi dosta meštana- kaže Dejan Grbić, šef Odeljenja za investicije i javne nabavke opštinske uprave i pomoćnik predsednika opštine.\nIzvor: Varoške novine Ž.Dulanović\nОзнаке: Nova Varoš, Obućara, policija, vesti nova varoš, Zlatar


Pružamo vam mogućnost da postignete najviši nivo bezbjednosti u vašim objektima kroz pouzdana i u praksi provjerena CCTV rješenja renomiranih svjetskih proizvođača. U ponudi imamo kompletan portfolio iz oblasti video nadzora, koji se lako može integrisati sa drugim bezbjednosnim sistemima, a nudimo i mogućnost unapređenja postojećih, analognih sistema za video nadzor na moderna rješenja bazirana na IP tehnologiji.\nSvaki profesionalac koji se bavi poslovima obezbjeđenja će vam reći da je najvažnija komponenta u lancu fizičko-tehničkog obezbjeđenja upravo sistem video nadzora i ta investicija je uvijek opravdana. Takođe, integracija sistema video nadzora sa drugim sigurnosnim sistemima je preduslov za postojanje kompletne i pouzdane zaštite ljudi i objekata.\nUz pomoć modernih sistema za video nadzor možete spriječiti krađe, vandalizam i druge incidentne situacije u objektima koje posjedujete ili kojima upravljate, što možda do sada niste bili u stanju zbog nepostojećeg ili zastarelog CCTV sistema.\nPosjedovanje sistema za video nadzor donosi brojne prednosti:\nU našoj ponudi su kompletna rješenja iz oblasti video nadzora: kamere, enkoderi, mrežni elementi, snimači, sočiva, kućišta i dodatna oprema za kamere, kontroleri za daljinsko upravljanje kamerama i monitori za nadzor u nadzornim centrima.\nHibridna rješenja za maksimalni efekat uz minimalne investicije\nU zavisnosti od vaših potreba i mogućnosti možete se opredijeliti za analogni ili IP sistem video nadzora, ili za hibridno rješenje. Ukoliko već posjedujete neki analogni sistem za video nadzor, a želite dostupnost snimljenih materijala u realnom vrijemenu sa različitih, udaljenih lokacija, kao efikasnije i pouzdanije skladištenje snimaka, inteligentnu video-analizu i fleksibilno reagovanje na značajne događaje, možemo da odgovorimo i na takav zahtjev.\nBez obzira na dobavljača vašeg postojećeg sistema nudimo vam mogućnost integracije kroz IP nadogradnju i realizaciju hibridnog rješenja kako biste dobili sve prednosti IP video nadzora uz minimalne investicije.


Uticaj Lean&Kaizen poslovne filozofije na mala i srednja radna okruženja - Dan u Beogradu\nNaslovna » BG svaštara » Tech Radar » Uticaj Lean&Kaizen poslovne filozofije na mala i srednja radna okruženja\nNeko drugi 29. april 2022. Tech Radar Postavite komentar\nČesta pitanja koja dobija Nikola Marjanović iz Tecor Lean&Kaizen consulting-a su: kada je pravo vreme da se otpočne sa Lean-om; koliko zaposlenih treba da ima naša firma da bi se isplatila investicija u unapređenja o kojima pričate; da li je potrebno da zaposlimo nekoga ko bi se u firmi bavio optimizacijom; a njegov odgovor uvek je isti:\n– Lean je poslovna kultura, to je način na koji razmišlja cela organizacija i čini je boljom iz dana u dan. Pravo vreme je sada u ovom trenutku – ono što ne uradimo danas, sutra ga možemo predstaviti kao gubitak jer smo potrošili više resursa nego što je bilo neophodno. Lean je promena načina razmišljanja ali i ponašanja svakog pojedinca kompanije i što je organizacija manja lakše je to kvalitetno uraditi, lakše je postaviti dobar temelj buduće organizacije.\n– Ako postavimo ovo pitanje sami sebi, odnosno onom delu menadžera koji se krije u nama shvatićemo da je suština kvaliteta, produktivnosti, povećane profitabilnosti u uspostavljanju organizacije koja kontinualno raditi na poboljšanjima u najširem smislu od uslova rada, preko iskorišćenja resursa pa do smanjenja zastoja i grešaka.\nA zatim sledi čvrsto utemeljena tvrdnja „Nije takav naš mentalitet, nismo mi Japanci“, slažem se da nismo, ali volim da upitam: kako to da su naši ljudi najbolji radnici kada odu u inostranstvo? Odgovor je veoma jednostavan, ljudi bolje funkcionišu u uređenim sistemima, lakše se snalaze, bolje se osećaju pa su prirodno i produktivniji, sa druge strane organizaciona kultura je nešto što nas bez pardona nauči na određeni način ponašanja. Ako niko ne baca otpad na pod u toku rada, nećemo ni mi iako smo došli iz firme gde je to bilo normalno. Baš za ovaj možda i najvažniji detalj uspostavljanja i razvoja organizacione kulture zaduženi su i odgovorni isključivo menadžeri i iz nje možemo uspostavljati sistem kontinualnog poboljšanja.\n– Da razjasnimo škart nije samo komad koji obrađujemo pa smo pogrešili, škart je i loša informacija, loše sračunat podatak, škart je sve ono što izaziva ma kakav trošak, ma kakav ponovni rad ili ispravku. Jedna loša, neproverena ili netačna informacija može da dodeve do sastanaka koji traju i po nekoliko sati ili dana. Na ovoj rečenici se temelji organizacija nekih od najvećih svetskih firmi u kojima je „najveći greh“ proslediti škart. Ne pravi škart u tom kontekstu znači da se sa pažnjom pristupa svakom zadatku i sve dva puta proveri, a ne primaj škart daje ovlašćenje svakome da ako posumlja u ispravnost istu vrati na prethodni korak.\n– Ovu rečenisu su izgovorili neki mnogo pametniji od mene, a ja sam potvrdio na bazi svog petnaestogodišnjeg iskustva, baveći se organizacijom poslova i unapređenjem procesa. I sam sam katkad „gurao“ unapređenja željan brzih rezultata, ali svaki put kada organizacija nije bila spremna za to – rezultati su bili kratkog daha. Tako sam i spoznao pravo značenje ove rečenice i važnost organizacione kulture, bez obzira da li se radi o maloj, srednoj ili velikoj kompaniji u kojoj sam angažovan. Shvatio sam da Lean organizacija nije organizacija koja je primenila Lean alate, već ona koja je uspela da uspostavi Lean način razmišljanja svakog pojedinca u toj kompaniji.\nDa zaključimo: ukoliko smo danas predali papire za registraciju našeg novog malog preduzeća i odmah počnemo da razmišljamo o ove tri rečenice na dobrom smo putu jer ćemo stvoriti stistem i organizacionu kulturu koju će prihvatati svaki novozaposleni, ukoliko to do sada nismo uradili, onda je najbolji trenutak da krenemo put promena odmah.\n– Ukoliko nemaš pola sata u toku dana da se baviš sobom i svojom firmom, onda moraš da se baviš sat vremena svakog dana – zaključio je Nikola Marjanović iz kompanije Tecor Consulting.\nViše o kompaniji Tecor Consulting i Lean alatima možete saznati na ovom linku.\nTagovibg svaštara it lean&kaizen tech radar tecor consulting\nPrethodni Vremenska prognoza za vikend, 30. april i 1. maj 2022.\nSledeći NBA Finale 2022


Pumin profit skočio na 26 miliona eura › Made-in-Germany.rs\nNeto profit nemačkog proizvođača sportske opreme, kompanije “Puma”, skočio je u prvom tromesečju ove godine za 4 posto, na 25,8 miliona eura, a još veći rast se očekuje zbog Evropskog prvenstva u fudbalu 2016. i Olimpijskih igara u Brazilu.\nIz Pume su izvestili o sjajnom početku poslovne godine, uprkos negativnim efektima deviznih kurseva, baš kao što je pre neki dan saopštio i njihov glavni konkurent na tržištu, “Adidas”, koji je takođe podigao poslovne prognoze na osnovu dobrih kvartalnih rezultata, prenosi agencija “Frans pres”.\n– Poslovanje se u prvom tromesečju odvijalo kao što smo očekivali. Zabeležen je organski rast u svim segmentima poslovanja i u svim regionima, mada je kretanje pojedinih valuta uticalo kako na iskazanu dobit, tako i na rezultate prodaje. Uprkos negativnom valutnom efektu ostajemo pri našoj prognozi poslovnih rezultata za celu godinu – izjavio generalni direktor Pume Bjorn Gulden.\nOperativna dobit kompanije porasla je u prvom kvartalu za 10,1 posto, na 41,3 miliona eura, zahvaljujući povećanju prodaje od 3,7 posto, na 851,9 miliona eura. Grupa predviđa da će prihod od prodaje, prilagođen kursnim razlikama, porasti do čak devet procenata, a da će operativni profit dostići ciljanih 115 do 125 miliona eura, navodi se u saopštenju kompanije.


Naslovna > Broj 100 > Zdravstvo\nPočinje primjena IZIS-a\nGrađani Srpske dobijaju elektronske zdravstvene kartice\nU četiri zdravstvene ustanove u Republici Srpskoj – Bolnici Gradiška, te domovima zdravlja Gradiška, Srbac i Kozarska Dubica, u toku avgusta počeće da se primjenjuje Integrisani zdravstveni informacioni sistem. Riječ je o jednom od najkompleksnijih i najznačajnijih projekata koji se realizuju u Republici Srpskoj, a koji će znatno unaprijediti zdravstveni sistem, učiniti ga kvalitetnijim i efikasnijim i donijeti značajne finansijske uštede za cjelokupni sistem. Dakle, od koristi za svakog građanina pojedinačno, do koristi za sve ustanove i institucije u zdravstvenom sistemu.\nInače, IZIS je integrisani zdravstveni informacioni sistem, namijenjen za upravljanje procesom liječenja u svim zdravstvenim ustanovama, koji integriše nekoliko nivoa zdravstvene zaštite u jedan jedinstven integralni sistem. Ovaj sistem objedinjuje sve neophodne podatke u jednu cjelinu sa ciljem uvođenja, formiranja i centralizacije elektronskog zdravstvenog kartona, kao osnove sistema. Pored elektronskog kartona, IZIS podrazumijeva i uvođenje elektronskih kartica te elektronskih uputnica i recepata, odnosno potpunu digitalizaciju zdravstvenog sistema.\nS obzirom na to da realizacija projekta kreće prvo u pomenutim zdravstvenim ustanovama, Fond zdravstvenog osiguranja RS će tokom avgusta početi i sa podjelom elektronskih kartica, takođe, prvo za osiguranike opština Gradiška, Srbac i Kozarska Dubica. Elektronske kartice osiguranici će dobijati besplatno, dok to nije praksa nekih susjednih zemalja gdje su građani kartice sami plaćali.\nV.d. direktor Fonda zdravstvenog osiguranja Republike Srpske Dejan Kusturić rekao je da je zbog složenosti zdravstvenog sistema i obimnosti podataka, bez softverskog praćenja nemoguće imati adekvatnu kontrolu nad cjelokupnim sistemom, kao i relevantne podatke bez kojih nije moguće dalje strateško planiranje i donošenje najboljih odluka i rješenja u zdravstvenom sistemu. ‘’Uvođenje IZIS-a, ne samo da će imati značajne finansijske efekte, već će omogućiti donošenje sistemskih rješenja od strane svih ustanova i institucija u zdravstvu, čime će se unaprijediti kompletan zdravstveni sektor. Naročito je važno što će zdravstveni radnici imati više vremena da se posvete pacijentima, jer će biti rasterećeni administrativnih poslova, što će ujedno značiti i kvalitetnije pružanje zdravstvene zaštite’’, istakao je Kusturić. On je dodao da će prelazak na novi sistem u početku sigurno biti težak, ali je izrazio nadu da neće biti većih problema koji će ometati nesmetano funkcionisanje sistema i pružanje zdravstvene zaštite. ‘’Važno je da svi u punom kapacitetu koristimo IZIS i da shvatimo značaj ovog sistema, jer svi ćemo od ovoga imati koristi i jedan bolji, jednostavniji i efikasniji sistem’’, rekao je Kusturić. On je naglasio da je veoma važno i to što će ustanove u narednih nekoliko godina imati i besplatno održavanje i servisiranje sistema, što će im ostaviti prostora za neke druge rashode i usmjeravanje novca u bolju zdravstvenu zaštitu osiguranika.\nSlavko Bojić iz kompanije ‘’MMS kod’’, koja radi na projektu uvođenja IZIS-a, naveo je da će ova kompanija obezbijediti potrebne resurse i podršku u radu zdravstvenim ustanovama na način da će im njihovi radnici biti na raspolaganju u slučaju eventualnih teškoća i problema u korišćenju IZIS-a. ‘’Bez obzira na ugovorene obaveze, imaćemo naše ljude na terenu koji će obilaziti zdravstvene radnike i na licu mjesta im pomagati u korišćenju sistema. Bez novih troškova pružaćemo realnu podršku i raditi na unapređenju sistema, uvažavajući sve prijedloge koji proisteknu iz prakse’’, rekao je Bojić.\nPredstavnici zdravstvenih ustanova u kojima kreće primjena IZIS-a, a koji su nedavno prisustvovali radnom sastanku u FZO RS, istakli su da su spremni za početak implementacije IZIS-a, kao i da su svjesni da će biti određenih problema na samom početku primjene novog sistema.\n‘’Pozdravljamo napore FZO da se uvede IZIS, jer to će svima nama znatno olakšati posao i uštedjeti vrijeme koje smo gubili na prepisivanju nalaza. Mi u Bolnici Gradiška do sada nismo imali nikakav informacioni sistem i radimo na pisaćim mašinama. Prelazak na novi sistem će sigurno biti težak, ali svjesni smo svih prednosti koje će nam on donijeti’’, rekla je Jadranka Pavlović iz Bolnice Gradiška.\nPredstavnik Doma zdravlja Srbac istakao je da je novi sistem znatno bolji i sveobuhvatniji u odnosu na postojeći informacioni sistem u Domu zdravlja. ‘’Oprema koju smo dobili je jako dobra i pri tome smo je dobili besplatno, što je za nas od izuzetnog značaja sa finansijskog aspekta’’, rekao je Mirko Stojić, direktor Doma zdravlja Srbac. Podsjećamo, sve zdravstvene ustanove će u okviru projekta dobiti i neophodnu opremu za rad u novom sistemu.\nInače, Fond zdravstvenog osiguranja RS je krajem jula 2018. godine potpisao okvirni sporazum sa konzorcijumom MMSCODE d.o.o. Banjaluka, ‘’Lanaco’’ d.o.o. Banjaluka i ‘’Ericsson Nikola Tesla’’ d.d. Zagreb, koji su izabrani za najpovoljnijeg ponuđača za implementaciju Integrisanog zdravstvenog informacionog sistema.\nU proteklom periodu su završene sve pripremne radnje, kao što je donošenje određenih uputstava, procedura i dr. koje su bile neophodne za dalji rad na IZIS-u. Između ostalog, opremljen je i Data centar i uređene su server sale na dvije lokacije u Banjaluci i Bijeljini. Održano je više prezentacija ovog projekta, prvenstveno zdravstvenim radnicima, odnosno svima onima koji su dio ovog projekta, a završene su i radionice za zdravstvene radnike iz cijele Republike Srpske kako bi se obučili za rad u novom sistemu, ali i u cilju da se čuje mišljenje i medicinskih radnika, kako bi se sistem dodatno usavršavao i prilagođavao njihovim potrebama. Takođe, organizovane su i obuke za radnike Fonda u poslovnicama FZO RS u opštinama u kojima će prvo početi da se primjenjuje IZIS.\nNikolina Dušanić, Odjeljenje za odnose s javnošću, FZO RS


Napadač iz San Hozea posedovao veliku kolekciju oružja\nTanjug 29. maja 2021. 09:57\nSAN FRANCISKO – Američki radnik transportnog preduzeća Semjuel Kasidi (57), koji je ubio devet kolega u Kaliforniji, posedovao je kolekciju od 12 komada vatrenog oružja, više Molotovljevih koktela i 22.000 metaka municije u svojoj kući pre nego je zapalio, saopštile su lokalne vlasti.\nZvaničnik FBI-ja rekao je u petak da je požar u kome je spaljena kuća uništio i dokaze za utvrđivanje preciznog motiva masovnog ubistva koje se dogodilo u sredu u železničkom deopu u San Hozeu, u Kaliforniji, prenosi Rojters.\nVlasti su saopštile da je tokom napada Kasidi bio naoružan s tri poluautomatske puške, kada je otvorio vatru na svoje kolege i ubio devet osoba u depou javnog transportnog preduzeća VTA koje je pod upravom za transport Santa Klare, južno od San Franciska.\nOn se ubio nekoliko minuta nakon što je policija stigla na lice mesta, prema izveštaju šerifa.\nLokalni KNTV, pozivajući se na neimenovane policijske izvore, izvestio je da je Kasidi nedavno optužen za davanje neprimerenih rasističkih izjava kolegama dok je bio angažovan na održavanju železničke stanice.\nU četvrtak je šerif okruga Santa Klara Lori Smit rekla da je poznato da je Kasidi bio veoma nezadovoljan radnik VTA-a što je možda i motivisalo njegov napad.\nDokazi su do sada pokazali da je ovo bio planiran događaj i da je Kasidi bio spreman da upotrebi svoje oružje kako bi više osoba lišio života, rekao je šerif u svojoj izjavi.


"Sledi ozbiljan odgovor Prištini zbog suspenzije" | KoSSev\n"Sledi ozbiljan odgovor Prištini zbog suspenzije"\nČetvrtak 29. oktobar 2015, 21:45\n"Mi moramo da imamo ozbiljan i odgovoran odgovor i on će uslediti u danima koji su pred nama, a koji se tiče pre svega Evropske unije i njihovog odnosa prema svima nama. Videćemo, da ne prejudiciram", rekao je Vučić za RTS iz Moskve.\nUpitan da prokomentariše to što Brisel za sad ćuti tim povodom, Vučić je odgovorio da to "veoma snažno i dovoljno govori za sebe".\n"Sve što je dogovoreno u kontekstu dijaloga treba primeniti bez obzira na unutrašnje procedure koje ne želimo da komentarišemo", poručila je Kocijančič u odgovoru na pitanje o reakciji Brisela na odluku Prištine o odlaganju dogovora o Zajednici srpskih opština.\n"Neko bi rekao da od Prištine uvek to možete da ocekujete, a mislim da je neočekivana vest jer je reč o veoma neodgovornom ponašanju. To je najblaže što sam mogao da kažem, a da ne dajem više nikakve ocene", rekao je Vučić.\n"Neko je stavio svoj potpis, moj potpis nešto znaci, potpis bilo koga iz Srbije za mene je nešto značio i Borka Stefanovića i Borisa Tadića i Ivice Dačića. Njima njihovi potpisi ne znače ništa, a to su uradili dan pošto su dobili Sporazum o stabilizaciji i pridruživanju sa EU", rekao je Vučić.


Nova zvezda beogradskog hotelijerstva danas je predstavljena novinarima. Nekadašnji poznati Continental transformisan je u Crowne Plaza, prvi hotel ovog svetski poznatog lanca u Srbiji i regionu.\nOvaj objekat sa pet zvezdica, u koji je kompanija Delta Holding uložila 40 miliona evra, zvanično će početi da radi 30. decembra, piše eKapija.\nCrowne Plaza, na ukupnoj površini od 33.000 kvadrata, gostima nudi 416 soba, 100 „club“ soba, 31 apartman, 12 sala za sastanke, dva restorana, lobi barove, poslastičarnicu. Posetiocima su, takođe, na raspolaganju fitnes i spa centar, kao i najveći hotelski bazen u Srbiji.\nZa izgled Crowne Plaza bio je zadužen arhitektonski biro Virgile&Stone iz Londona koji već tradicionalno radi sve projekte IHG grupe, a građevinski nadzor poveren je američkoj kompaniji Turner Constructions.\nZa rekonstrukciju je angažovano 50 domaćih firmi, a generalni izvođač je bila beogradska kompanija Exim.\nKako najavljuju iz hotela, cene noćenja sa doručkom će se, u zavisnosti od sezone, kretati od 130 do 160 evra.\nPogledajte još zanimljivih objekata u sekciji Hotela.\n#continental #Crowne Plaza #Exim #hotel #intercontinental #Turner Constructions #Virgile&Stone


FONDACIJA NOVAK ĐOKOVIĆ i lokalna samouprava Topole gradi savremenu predškolsku ustanovu !!!\nPočetak radova na zajedničkom projektu Fondacije Novak Đoković i opštine Topola\nTopola, 26. maj 2020. godine – Uoči 35-ogodišnjice postojanja Predškolske ustanove “Sofija Ristić”, predsednik Skupštine opštine Topola, Dragan Jovanović, u prisustvu predstavnika Fondacije Novak Đoković i ostalih zvaničnika iz predškolske ustanove, obeležili su početak radova na nadograđenom delu vrtića ove ustanove. Vrednost projekta iznosi oko 15 miliona dinara, a kada bude završen u njemu će biti do 60 novih mesta za mališane iz ovog kraja.\nFoto: Nenad Nikolić\n„Prepoznali smo važnost projekta, jer je ovo jedina vaspitno obrazovna ustanova u ovoj opštini a poslednjih godina se javlja sve veća potražnja za mestima u vrtiću. Novi vrtić imaće preko 460 kvadratnih metara, biće opremljen po najsavremenijim standardima, a deca, vaspitači i drugo osoblje vrtića boraviće i raditi u najboljim uslovima. Do sada smo rekonstruisali ili izgradili 45 vrtića i na taj način pomogli više od 22.000 dece i blizu 1.600 vaspitača i nastavnika u Srbiji. Cilj Fondacije je da najmlađima pružimo idealne uslove za rast i razvoj, a našoj zajednici sada se pridružuju i mališani iz Topole“, kaže Kovačević.\nPredsednik Skupštine Opštine Topola Dragan Jovanović izjavio je da ovaj projekat za Topolu predstavlja kapitalna stvar.\n“Ove godine proslavljamo jubilarnih 35 godina od osnivanja i početka rada ustanove i 75 godina od početka predškolstva u Topoli. Počeli smo sa malim kapacitetima, a godinama je bilo sve više dece koja su želela da pohađaju naš vrtić.\nOd tri grupe celodnevnog boravka i dve grupe poludnevnog, taj broj grupa se povećao, pa danas imamo deset grupa celodnevnog boravka i 14 grupa pripremnog predškolskog programa, ali su potrebe još veće. Ovim velikim gestom Fondacije Novaka Đokovića, dobili smo nešto što nam je bilo neophodno, da smestimo našu decu i tako učinimo njihovo detinjstvo i odrastanje lepšim“, zaključila je Jovanović.


Smrtonosne alge koje mogu da vas ubiju u sekundi - Sputnjik Srbija\n11:49 09.09.2019 Preuzmite kraći link\nŠest plaža u francuskoj Bretanji zatvoreno je zbog opasnih morskih algi nakupljenih u plitkim uvalama, koje su postale poznate i kao francuske „ubice iz mulja“.\nDecenijama su se u uvalama na severozapadnoj obali Bretanje nagomilavale potencijalno smrtonosne zelene alge, objavio je „Gardijan“. Zaštitnici životne sredine kažu da je cvetanje neobično velike količine zelenih algi povezano sa nitratima u đubrivima i sa otpadom iz intenzivnog uzgoja svinja i živine, koji se uliva u rečni sistem i ulazi u more.\nKada se alge razgrađuju, džepovi otrovnih gasova sumporovodika budu zarobljeni ispod kore, što čini da je sluzava morska trava potencijalno pogubna za ljude, ako na nju nagaze.\nEkolog Andre Olivu naglašava da alge „mogu da ubiju za nekoliko sekundi“.\nOtrovni mulj može dovesti do gubitka svesti i zastoja srca, a ekolozi kažu da se problem pogoršao ovog leta zbog „izuzetno“ visokih temperatura, prenosi „Frans 24“.\n„Oko 20 ljudi svake godine umre na obali, a država ovom problemu ne posvećuje dovoljno pažnje“, rekao je ekolog Ines Leraud.\nSa druge strane, Tieri Burlot, zamenik šefa životne sredine za regiju Bretanje, rekao je da je situacija postala manje dramatična, zbog državnih inicijativa koje su u poslednje vreme značajno smanjile nitrate u vodnom sistemu.\n„Bretanja ima oko 2700 km obale, a manje od 5 odsto je pogođeno fenomenom “, dodao je on.\n„Pre petnaest godina, u najgorem trenutku, prikupljali bismo po 30.000 tona algi godišnje sa određenih plaža. Sada prikupimo 10.000 tona godišnje“, rekao je Burlot.\nopasnost, Francuska, alge


“Zbog porodice više ne smijem ništa da pričam. Hoću da budu živi a ne mrtvi. Stradala su mi dva brata. Jedan od njih, Jugoslav je ubijen jer je bio povezan sa ovim krivičnim događajem”, pojasnio je Cvetanović.\n8339 pregleda\t3 komentar(a)\nKoljenšić, Foto: Vesko Belojević\nSuđenje okrivljenom Ratku Koljenšiću, optuženom za krivična djela - kriminalno udruživanje i teško ubistvo putem pomaganja Nikole Bojovića u Beogradu 29. aprila 2013., nastavljeno je danas u Višem sudu u Podgorici.\nIz beogradskog Višeg suda putem video linka danas je trebalo da svjedoči Saša Cvetanović, ali je odbio. Naveo je da zbog straha za živote članova svoje porodice ne može da svjedoči u sudskom procesu protiv Koljenšića.\nCvetanović je u u Srbiji osuđen na 35 godina robije zbog ubistva Nikole Bojovića a njegov rođeni brat Jugoslav Cvetanović ubijen je 26. septembra 2017. u Ulici Stefana Prvovenčanog u Vranju.\nU optužnici se navodi da je okrivljeni Ratko Koljenšić u periodu od kraja aprila 2013., do 16. jula 2013. godine, na teritoriji Crne Gore i Republike Srbije, sa umišljajem, postao pripadnik organizovane kriminalne grupe, koju su organizovali Miloš Delibašić i sada pokojni Slobodan Šaranović, a čiji su pripadnici postavli Miloš Vojinović, Slaviša Novaković i Goran Maletić rođen Bojanić. Okrivljeni Ratko Koljenšić je u Beogradu i Budvi, s umišljajem pomogao drugome u izvršenju ubistva, tako što je zajedno sa Cvetanović Sašom, prihvatio ponudu sada pokojnog Slobodana Šaranovića, da za 30.000 eura, ubiju Nikolu Bojovića, rođenog brata Luke Bojovića. U optužnici se navodi da je iznajmio stan u Beogradu, u kojem je boravio sa Cvetanovićem, te iznajmio automobil od renta kar agencije, a zatim zajedno pratili kretanje i ustaljene navike Nikole Bojovića. U optužnici se navodi da je Cvetanović ubio Bojovića 29. aprila 2013. godine, nakon čega su zajedno se vratili u Crnu Goru.\nRatko KoljenšićNikola BojovićSaša CvetanovićJugoslav Cvetanović


Marketing Creatio - Extreme doo\nMarketing Creatio je namenjen automatizaciji marketinških aktivnosti kako bi se postigli izvanredni rezultati u generisanju tražnje, identifikovanju potreba potencijalnih korisnika i negovanju interesovanja kako bi ono preraslo u prodajnu priliku.\nMarketing Creatio pruža platformu za konstantnu, smislenu i relevantnu komunikaciju sa vašim potencijalnim i postojećim klijentima. Na osnovu preferencija koje ste zabeležili kroz proces komunikacije, možete iskoristiti email alat da pošaljete klijentima personalizovanu poruku, kao i da beležite i analizirate odgovore koje ćete dobiti.\nMarketing Creatio omogućava da, osluškujući svoje korisnike, pružite informacije o onome što je aktuelno i relevantno za datog korisnika, čime se svakako povećava stopa konverzije, ali i sveukupno imidž kompanije koja brine o željama i potrebama svojih potencijalnih i postojećih korisnika.\nMarketing Creatio analitika daje pregled lidova, nivoa angažovanja i efikasnosti svakog od marketing kanala, kako biste svoje odluke o marketing investicijama donosili na osnovu iskustva i činjenica.\nMarketing Creatio sadrži out-of-the-box process za menadžment lidovima koji je potvrđen u praksi, ali i prilagodljiv specifičnim potrebama vaše firme.


» Porodično nasilje nije privatna stvar, već situacija u kojoj društvo treba da pokaže brigu za pojedinca\nNajčešći oblik porodičnog nasilja je nasilje nad ženama, ali žrtve mogu biti i deca i muškarci. Radi se o globalnom problemu, koji nije samo problem naše zemlje, rečeno je na tribini „Porodično nasilje – uzroci i posledice“, koju je u utorak, 5. decembra organizovao novosadski EU info kutak u saradnji sa Časopisom za zdravlje i ekologiju „Eko-med plus“.\nPrisutne je pozdravila Marina Grnja Klaić iz EU info kutka Novi Sad a nakon toga su o preventivnom delovanju i načinima prepoznavanja i sprečavanja nasilja u porodici govorile dr Ljerka Popov, specijalistkinja ginekologije i akušerstva i pomoćnica direktora Doma zdravlja „Novi Sad“ za zdravstvenu delatnost i dr Božana Peregi, glavna urednica časopisa „Eko-med plus“.\n„Istraživanje sprovedeno među više od 40 nacija pokazalo je da je 10 do 50 posto žena prijavilo da su doživele neki oblik nasilja, a nasilnik je bio partner. Pretpostavka je da je realna brojka mnogo veća, jer se ovde radi samo o slučajevima kada je nasilje prijavljeno. Preko 10 posto dece je doživelo nasilje od svojih roditelja ili staratelja a među njima je više onih koji su žrtve zanemarivanja, a ne fizičkog nasilja“, rekla je dr Popov.\nU Srbiji je, prema njenim rečima, u poslednjoj deceniji ubijeno 327 žena, a tokom prošle godine u slučajevima porodičnog nasilja ubijena su 3 deteta i 22 žene. U prvih šest meseci ove godine ubijeno je 15 žena, a počinitelj je partner ili muški član porodice.\n„Nasilje se može desiti svakoj ženi, nije posledica njenog ponašanja nego patrijarhalnog društva u kom muškarac dominira. Žrtva može biti bilo koja žena bez obzira na obrazovanje, godine, položaj u društvu. Nasilnik može biti muž, otac, brat, ujak, a deca iz nasilnih porodica i sama mogu postati zlostavljači, koji svoje ponašanje ispoljavaju u slučajevima vršnjačkog nasilja ili nasilja u njihovim porodicama“, dodala je dr Popov.\nNovim Zakonom o sprečavanju nasilja u porodici približili smo se mnogim evropskim zemljama u pokušaju rešavanja i sprečavanja ovog ozbiljnog problema. Kako ona kaže, od početka primene novog Zakona o sprečavanju nasilja u porodici, u periodu od juna do septembra 2017, izrečeno je blizu 7500 hitnih mera. Ove mere odnose se na udaljavanje nasilnika iz porodice, a ne žrtve.\n„Zakon predviđa i zabranu prilaska žrtvi, profesionalnu disciplinsku odgovornost za službenike koji ne budu postupali u skladu sa zakonom što znači da su u obavezi da prijave zlostavljanje i pokrenu postupak, predviđa i koordinaciju i saradnju svih organa u sprečavanju nasillja u porodici – zdravstvo, policija, centar za socijalni rad, tužilaštvo, sud, a pored zakona, najvažnije je podizanje svesti celokupnog društva da porodično nasilje nije privatna stvar u koju se ne mešamo, već se baš tu mora ispoljiti briga društva za zdrav život, život bez nasilja“, zaključila je ona.\nNasilje u porodici može biti fizičko, psihičko, seksualno, ekonomsko i ono je pokazatelj disbalansa moći, gde je nasilnik u nadređenom, a žrtva u podređenom položaju. Dr Božana Peregi, glavna urednica časopisa „Eko – med plus“ kaže da javnost treba da bude senzibilisana kako bi prepoznala i osudila nasilje.\nOtud je pokrenut projekat koji sprovodi Novinsko-izdavačka kuća “Eliksir plus”, u saradnji sa Udruženjem građana za bolje zdravlje i životnu sredinu za sve “Eko-med” iz Novog Sada, kako bi se na adekvatan način izveštavalo o temi porodičnog nasilja. Projekat obuhvata tekstove u časopisu „Eko-med plus“ u kojima će biti obrađivana tema nasilja.\n„Ovim problemom bavi se mali broj časopisa namenjenih široj populaciji, a naročito se ne bave preventivno i kontinuirano, već mahom čitamo o slučajevima kada je nasilje već počinjeno. O problemu nasilja u časopisu “Eko-med plus” pisali su i pisaće stručnjaci – lekari, prosvetni radnici, pedagozi, psiholozi, socijalni radnici, pravnici, sportisti i treneri, a potrudićemo se da u časopisu, na adekvatan način, dođemo i do istinitih priča osoba koje su doživele nasilje u porodici, ili su bile svedoci takvog čina. Tako će najšira javnost u kontinuitetu biti informisana o temi o kojoj se, na žalost, često i dugo ćuti, a posledice su dugotrajne i nesagledive”, objašnjava dr Peregi.\nOna dodaje da je ideja da se kroz ovaj projekat realnim prikazivanjem problema i iznošenjem mogućih rešenja, osnaže osobe koje su u situaciji nasilja, kako bi se obratile na prave adrese na kojima mogu tražiti i dobiti pomoć, podršku i zaštitu.


Zaštita voćaka tokom zime - Agro TV\nPočetna Agro svet Zaštita voćaka tokom zime\nZaštita voćaka tokom zime\nVoćarska proizvodnja ima dugu tradiciju u našoj zemlji, a poslednjih deset godina postala je vrlo značajan izbor za nove investicije. Visoki tehnološki progresi napravljeni su u proizvodnji jabuke, kruške, breskve, borovnice, leske, lateralnih sorti oraha i drugih voćnih vrsta.\nTehnološke promene i novi pristupi u voćarskoj proizvodnji, rezultirali su postizanjem visokih prinosa sa značajno većim procentom plodova prve klase. Vrhunski kvalitet plodova voća omogućio je duže skladištenje, a time i plasman na tržište u momentu kada za to postoji najbolji ekonomski interes.\nPreduslov za uspešnu voćarsku proizvodnju je nega voćnjaka tokom cele godine. U jesenjem periodu, po završetku berbe, aktivnosti su usmerene na održavanje higijene u voćnjaku:\n– uklanjanje osušenih stabala i preraslih izdanaka\n– zatezanje protivgradne mreže\n– uklanjanje suvih polomljenih grana i trulih plodova\n– sakupljanje opalog lišća i plodova (gde je to moguće)\nPočetkom zime, počinju pripreme za rezidbu. Ovo je jedan od najvažnijih poslova kojim se postiže ravnoteža između očekivanog prinosa i potencijala biljke, odnosno uspostavljanje odnosa između rodnog i nerodnog drveta, kao i obnova i podmlađivanje rodnog drveta za narednu godinu.\nZaštita voća se ne prekida tokom zimskih meseci. Naprotiv, tretmani u ovom periodu imaju višestruke koristi naročito u zasadu kruške.\nU toku zime, kruškina buva prezimljava u stadijumu imaga ispod kore stabla, opalog lišća i u drugim skrovitim mestima. Prezimljujuće ženke su oplođene, a mirovanje je uslovljeno temperaturama ispod 10 stepeni. Iznad ovih temperatura, ženke pomoću hitinizirane legalice ubadaju „drške” jaja u koru stabla ili pupoljaka. Nekoliko dana sa temperaturom višom od 10 stepeni stvara povoljne uslove za polaganje jaja, a voćarima je to znak da je optimalno vreme za suzbijanje imaga. Da bi u vegetaciju ušli sa što manjom brojnosti kruškine buve, najefikasnija, ali i vrlo ekonomična je kombinacija piretroida i parafinskog ulja.\nU zasadu kruške, a posebno dunje redovna je primena preparata na bazi bakra. Ovim zimskim tretmanom postiže se dezinfekcija voćke od patogena Erwinia amylovora koji se vrlo teško suzbija u toku vegetacije. Osnova sprečavanja bolesti je jesenje i zimsko tretiranje sa ciljem da se smanji inokulum na kori stabla i u vegetaciju uđe sa što manjim potencijalom patogena. Iz tog razloga, čim temperatura u januaru bude nekoliko dana iznad 12 stepeni, primeniti preparate na bazi bakra.\nPrilikom izvođenja jesenjeg prskanja posebno bi trebalo obratiti pažnju da voćke u celosti i ravnomerno budu prekrivene depozitom rastvora za tretiranje.\nZaštita ostalih voćnih vrsta izvodi se posle završene rezidbe, tokom februara ili početkom marta, upravo pred samo kretanje vegetacije. Tretmani kod koštičavog voća, maline i kupine su nešto ranije od jabučastog, jer ove voćne vrste kreću ranije sa vegetacijom. Pored preparata na bazi bakra, potrebno je dodati parafinsko ulje u koncentraciji od 3-4% i insekticida na bazi hlorpirifosa, hlorpirifos+ cipermetrina ili fosmeta.\nOva kombinacija preparata omogućava smanjenje inokuluma i brojnosti štetnih insekata, sprečavajući prelazak iz prezimljujuće forme, uzrokujući „gušenje“ ili suzbijanje produženim kontaktom sa insekticidom.\nUkoliko je ikada postojala dilema da li su potrebni zimski tretmani, prethodne godine i iskustvo koje smo do sada stekli, potvrdilo nam je opravdanost ovih tretmana. Povlačenje brojnih aktivnih materija sa tržišta smanjilo je izbor preparata za efikasnu zaštitu, blage zime sa relativno malo padavina omogućavaju prezimljavanje insekata u velikom procentu, a stroge kontrole kvaliteta pri izvozu i prodaji voća na tržištu, zahtevaju redukciju ili značajnu izmenu primene sredstava za zaštitu.\nIzvor: dipl.inž. Jovanka Petrović, Chemical Agrosava – Bilten „Za našu zemlju“, broj 96., decembar 2020. godine.


Vučić nakon sastanka sa Tačijem: Nisam optimista, kako da odgovorimo ako Albanci pokrenu "Bljesak" ili "Oluju"? | WebTribune\nHome U FOKUSU Vučić nakon sastanka sa Tačijem: Nisam optimista, kako da odgovorimo ako Albanci pokrenu “Bljesak” ili “Oluju”?\nPredsednik Srbije Aleksandar Vučić izjavio je da rešenje između Srbije i Kosova mora da bude racionalno, kao i da se svi problemi rešavaju u miru.\nVučić je to izjavio nakon razgovora u Briselu sa kosovskim predsednikom Hašimom Tačijem i šeficom diplomatije EU Federikom Mogerini.\nOn je naveo da je danas postignuto nekoliko stvari, a one su pre svega veoma važne za Srbe na Kosovu i Metohiji.\n“Dogovoreno je da svi problemi koje imamo moraju da se rešavaju u miru, poštujući jedni druge. To je veoma važno za Srbe na KiM, za sve građane Srbije. Razgovarali smo o tome da se usredsredimo na dijalog, da pokažemo da možemo da razgovaramo i da krenemo u rešavanje otvorenih problema. Nisam preterani optimista, ali otvorili smo mnogo pitanja“, rekao je Vučić za RTS.\nOn je istakao da je reč o veoma važnom dogovoru, “imajući u vidu mogućnost da neko pokuša tokom leta da zauzme sever Kosova, te da se postavlja pitanje šta bi u tom slučaju bio naš odgovor – vojni ili da se našim ljudima u pokrajini dogodi nekakva “oluja” ili “bljesak”?”\n“Naš interes je da sačuvamo nacionalne interese, ali i naš narod, tako da mu se ne dogodi ono što se 90-tih događalo našim sunarodnicima, i zato nastojimo da se pronađe kompromisno rešenje”, rekao je on.\nDodao je da se mora pronaći racionalno rešenje, koje će da ukaže poštovanje prema drugoj strani.\nIstakao je da će se u narednom periodu obratiti naciji sa rešenjem za kosovsko pitanje, ali je dodao da ne može sa sigurnošću da kaže kada će se obratiti.\nVučić naglašava i da će se dijalog sa Kosovom i EU intenzivirati.\nHOROSKOP ZA 11. FEBRUAR: Za Ribe veoma pozitivan dan na poslovnom planu


Press Online :: Beograd :: Nikodijević: Beograd spreman za ledene dane\nNikodijević: Beograd spreman za ledene dane\nSva javna preduzeća i službe su spremne za predstojeće ledene dane, rekao je novinarima predsednik Skupštine grada Beograda Nikola Nikodijević.\n"Nema mesta panici, nadam se da nećemo biti u vanrednoj situaciji, nije ovo prva zima u Beogradu kada će temperature u kontinuitetu nekoliko dana biti ispod nule, od -14 do -6 stepeni. U ovom trenutku nas ništa ne može iznenaditi", rekao je Nikodijević novinarima posle sednice štaba za vanredne situacije.\nPrema njegovim rečima, na sastanku je dogovoreno da sva preduzeća koordinirano rade, kao i da budu pojačana dežurstva, u slučaju potrebe za vanrednim intervencijama, posebno kada je reč o Beogradskim elektranama, vodovodu i kanalizaciji.\nOn je dodao da je grad Beograd svim opštinama distribuirao dovoljne količine soli, koje će biti raspoređene po mesnim zajednicama.\nKako je rekao, u ustanovama socijalne zaštite ima dovoljno mesta za prihvat onih koji nemaju gde da se smeste tokom ledenih dana.\n"Ima dovoljno hrane u narodnim kuhinjama, čak i u slučaju ekstremnih minusa, a gde hrana ne može biti distribuirana na svim mestima, dogovorene su alternativne mogućnosti snabdevanja", rekao je Nikodijević.\nOn je apelovao na građane da budu partneri u tom poslu i obave ono što je do njih i dodao da će štab biti u stalnom zasedanju, u slučaju da bude nekakvih ekstremnih situacija.\nOn kaže da je Beograd put tokom prethodnih dana svoj posao uradio na veoma kvalitetan način i da će ubuduće raditi na tome da se ne zalede saobraćajnice, kako bi se saobraćaj normalno odvijao.


Predsednik Aleksandar Vučić na ceremoniji polaganja kamena temeljca za fabriku japanskog Tojo tajersa u Inđiji - Radio televizija Pančevo\n15. decembra 2020. 15. decembra 2020. 0257\nPredsednik Aleksandar Vučić istakao je danas, na ceremoniji polaganja kamena temeljca za fabriku japanskog Tojo tajersa u Inđiji, da je reč o investiciji od ogromnog značaja, a da će ta kompanija biti jedan od najvećih izvoznika iz Srbije.\nPredsednik Srbije Aleksandar Vučić je rekao da je ovo izuzetno velika i važna stvar za Srbiju i da nema reči koje bi dovoljno objasnile značaj ove investicije. Prema njegovim rečima, pregovori su se vodili tri i po godine, kako bi dobili danas jednog ovako velikog giganta i investiciju od tako velikog značaja.\nVladimir Gak, predsednik Opštine Inđija, poželeo je dobrodošlicu svima koji su došli u ovu opštinu.“Inđija zahvaljujući ovoj investiciji postaje krupnim slovima upisana ne samo na privrednoj mapi Evrope, nego i čitavog sveta“, istakao je Gak.\nPredsednik Aleksandar Vučić zahvalio je japanskim partnerima iz Tojo tajers kompanije što su u slučaju fabrike u Inđiji poštovali i ekološke standarde. „Očekujemo dolazak i novih japanskih investicija nakon ove. Hoću da se zahvalim svima iz moje kancelarije koji su vredno i naporno radili na ovome“, rekao je Vučić.


Vesti preuzete sa sajta IFPI: Nelegalnim prodavcima muzičkih izdanja naređeno da plate 170.000 funti izdavačkim kompanijama – OFPS\nVesti preuzete sa sajta IFPI: Nelegalnim prodavcima muzičkih izdanja naređeno da plate 170.000 funti izdavačkim kompanijama\nObjavljeno 17. Avgust, 2010\nNelegalnom prodavcu muzičkih izdanja je naređeno danas da plati preko 100.000 funti izdavačkim kompanijama koje je oštetio organizujući zločinačko udruženje kao i za stvaranje nelegalne trgovinske imperije.\nFara Nisa je koordinisala operacijama kojima su u tajnosti uvezeni 1.2 miliona falsifikovanih dikova iz Češke a zatim prodavani u Ujedinjenom Kraljevstvu. Današnju presudu je doneo sudija Bing u kraljevskom sudu Snerbruk i tom prilikom konstatovao da je prodavac izazvao veliku štetu muzičkoj industriji. Naredio je da se konfiskovani novac nameni kao kompenzacija muzičkoj industriji.\nNovac će biti sakupljen od strane BPI koja predstavlja muzičku industriju u Ujedinjenom Kraljevstvu u ime PPL-a, organizacije koja ubira naknadu za muzičke intepretatore i izdavače koji zatim naknadu raspodeljuju svojim članovima.\nNisa je osuđena zajedno sa još tri saučesnika za zaveru kojom je povređeno pravo intelektualne svojine u martu 2008 i određena im je zatvorska kazna. Jednom od saučesnika Wasimu Miru je naređeno preda iznos od 70.000 funti koje je ostvario svojom ulogom u nelegalnoj operaciji.\nNelegalni prodavci muzičkih izdanja su prodavali muzičke kompilacije bez licence putem prodavnica i pijačnih tezgi širom Londona i južne Engleske. Jedna od ovih kompilacija ”In the Club” je imala više od 15 izdanja. Nisina kompanija SFH je bila jedna od najvećih nezavisnih kuća u Ujedinjenom Kraljevstvu.\nOvo je prvi slučaj u kome je od nelegalnih prodavaca muzičkih izdanja zatraženo da plate kompenzaciju izdavačkim kućama za štetu koju su prouzrokovali. Ovakva politika je definisana od strane IFPI-a i predstavlja muzičku industriju širom sveta. Ova politika je ujedno omugućila implementaciju saradnje sa BPI i sa Londonskim regionalnim timom policije za povraćaj imovine (RART) koji je otkrio profit koji je bio ostvaren od ovih kriminalnih aktivnosti.\nOvaj slučaj je pratila zajednička istraga od strane IFPI i BPI koji su koordinisali međunarodnom i unutrašnjom istragom. BPI je sproveo testiranje nad CD-om koji je poslat u IFPI-jevu forenzičku laboratoriju. Koristeći posebnu tehnologiju istražitelji su otkrili da je poreklo diska u fabrici koja se nalazi u Češkoj. Operativci iz te fabrike su pružili asistenciju istražiteljima u identifikaciji 4 nelegalna prodavca sa sedištem u Ujedinjenom Kraljevstvu. Tim istražitelja je na taj način stekao mogućnost da preda sakupljene dokaze policiji radi dalje istrage.\nDžeremi Benks direktor antipiraterije u IFPI-u je tom prilikom izjavio: Današnja akcija pokazuje da se zločin ne isplati kada je reč o muzičkoj pirateriji. Uvek smo imali strategiju za onemogućavanje proizvodnje i nabaku falsifikovanih diskova. U Ujedinjenom Kraljevstvu smo sada u mogućnosti da ostvarujemo profit od od ovakvih postupaka. Želeo bih da se zahvalim Policiji za detaljnu istragu koju su sproveli u ovom slučaju kao i Službi koja se bavi prevarama, koja je prepoznala da muzikča piraterija ne predstavlja krivično delo bez žrtve.\nDejvid Vud direktor BPI-a je izjavio sledeće: Ovo je bila složena i dugotrajna istraga organizovane kriminalne grupe koja je pokušala da sakrije iza ugleda kojeg je kompanija imala. Hteo bih da odam priznanje preofesionalizmu i posvećenosti svima onima koji su učestvovali u ovoj uspešnoj akciji. Odluka da se ova grupa liši nelegalnog profita kojeg je stekla, pokazuje ozbiljnost počinjenog krivičnog dela.


SAZNAJEMO Na proširenoj sjednici Vlade FBiH\nKako nam je pojašnjeno, praglašenje stanja nesreće je pandan proglašenju vanrednog stanja\nE. H. / Avaz.ba 16.03.2020\nSAZNAJEMO U Federaciji proglašeno stanje nesreće zbog koronavirusa\nOva informacija potvrđena je za Avaz iz izvora bliskih Vladi FBiH.\nKako nam je pojašnjeno, praglašenje stanja nesreće je pandan proglašenju vanrednog stanja.\nTakođer, Vlada FBiH zadužila je vlade kantona da u izvršavanje naredbi Kriznog štaba Federalnog ministarstva zdravstva uključe sva mjerodavna kantonalna ministarstva u čijoj je mjerodavnosti izvršenje pojedinačnih naredbi na području kantona, posebno policijske službenike kantonalnih uprava policije u slučajevima kada se utvrdi da se od osoba nad kojim su propisane mjere zaštite utvrdi da se mjere ne izvršavaju te da postoji osnovana sumnja da je počinjeno krivično djelo kažnjivo Krivičnim zakonom FBiH.\nFederalna uprava civilne zaštite zadužena je da u što kraćem roku osigura operativnost sredstava namijenjenih za nabavku opreme, karantina i drugo. Vlade Federacije BiH obratit će se Vijeću ministara BiH te zatražiti hitnu izmjenu člana 10. Zakona o javnim nabavkama BiH kako bi se osiguralo izuzeće od primjene ovog zakona kod nabavke opreme i drugih stvari za potrebe suzbijanja širenja koronavirusa.\nFederalna vlada tražit će od Vijeća ministara BiH provođenje mjera koje se odnose na primjenu procedura nadzora putnika u međunarodnom prometu kao odgovor na pojavu koronavirusa, a koje su se do sada primjenjivale prema svim putnicima koji dolaze sa područja Kine, Italije, Južne Koreje, Irana, Francuske, Njemačke i Španije, od sada primjenjuje i na sve putnike bez obzira na to iz koje zemlje dolaze. U tom smislu, potrebno je naložiti nadležnim tijelima da se svim putnicima koji ulaze u BiH bez obzira na to da li su bh. državljani ili strani državljani, propiše samoizolacija na period od 14 dana.\nFederalno ministarstvo zdravstva u saradnji sa Zavodom za javno zdravstvo FBiH i Federalnom upravom za inspekcijske poslove, putem Ministarstva civilnih poslova BiH, ostvariva ćei kontinuiranu saradnju sa mjerodavnim tijelima bh. entiteta RS i Brčko distrikta BiH radi osiguranja jednakog postupanja o nastaloj situaciji na području cijele BiH.\nVlada FBiH zadužila je Federalno ministarstvo zdravstva da kontinuirano održava saradnju sa Svjetskom zdravstvenom organizacijom te drugim međunarodnim organizacijama, čija bi pomoć doprinijela efikasnijem suzbijaju koronavirusa u FBiH. Izvršna vlast u FBiH osigurat će u budžetu sredstva za prijem tri nova državna službenika u Federalno ministarstvo zdravstva radi adekvatnog odgovora na pojavu koronavirusa u FBiH.\nIzdate su i preporuke poslodavcima i radnicima radi sprečavanja bolesti izazvane koronavirusom. Poslodavcima je preporučeno da provedu posebne mjere zaštite kojima će spriječiti nastupanje štetnih posljedica po zdravlje radnika na način da radnicima skrate trajanje radnog vremena ukoliko to proces rada zadovoljava. Poslodavcima koji zapošljavaju veći broj radnika, preporučeno je da izvrše reorganizaciju radnog vremena ukoliko to proces rada dozvoljava te da rad koji se odvija u jednoj smjeni, rasporede u dvije smjene kako bi se izbjegla koncentracija većeg broja radnika na jednom mjestu.\nSa sjednice: Preporučeno da radnicima daju upute o radu od kuće\nTakođer, preporučeno je i da radnicima daju upute o radu od kuće, da omoguće korištenje godišnjeg odmora radnicima, kao i korištenje odsustva u skladu sa zakonom, kolektivnim ugovorom i pravilnikom o radu, da se radnicima roditeljima malodobne djece do 10 godina omogući odsustvo s posla jednog roditelja u slučaju da oba roditelja rade te da se otkažu sva službena putovanja kako u državi, tako i inozemstvu. U slučaju kada službena putovanja nije moguće otkazati, poslodavcima je preporučeno da radnike upute na instrukcije koje su izdale nadležne zdravstvene ustanove.\nPoslodavci su obavezni da, u skladu sa propisima, osiguraju redovno i pojačano provođenje higijenskih mjera u radnim i pomoćnim prostorijama, a koje, između ostalog, podrazumijevaju čišćenje i dezinfekciju prostora, kao i redovnu ventilaciju i provjetravanja. Preporučeno je otkazivanje sastanaka koji podrazumijevaju veći broj učesnika, odnosno da, u slučaju neophodnih sastanaka, oni budu organizirani u što većim prostorijama uz dovoljan razmak između učesnika sastanka (jedan-dva metra).\nVlada FBiH zadužila je Federalnu upravu civilne zaštite da stavi na raspolaganje zalihe opreme i materijalno-tehnička sredstva, i to da, po potrebi, u stanje pripravnosti stavi pripadnike Federalnih specijaliziranih jednica civilne zaštite i Službi zaštite i spašavanja Federacije BiH.\nPrimljena je k znanju Informaciju o stanju robe u Federalnog direkciji robnih rezervi, a u slučaju poremećaja na tržištu, Vlada FBiH donijet će potrebne odluke kojima će se korigirati stanje na tržištu.\nKontrola ulaska građana i redovna dezinfekcija objekata Vlade Brčko distrikta\n16.03.2020 u 12:55\nNastojimo građanima dati što više informacija o koronavirusu\n16.03.2020 u 12:49\nKoronavirus Vlada FBiH\nPogledajte kako će izgledati park Hastahana u Sarajevu


ERP u svetu Androida | PC Press\n13. maj 2016. 10. april 2017. Bojan Stanojević\nKada govorimo o modernom ERP‑u, mogućnost rada sa mobilnih uređaja se podrazumeva. AB Soft takvu opciju nudi već godinama, a najnovija verzija aplikacije pokriva poslove popisa i terenske prodaje i razvijena je za sveprisutni Android\nZa AB Soft‑ov poslovno‑informacioni sistem rad na mobilnim uređajima nije novost. Ova solucija je podržana već godinama i uspešno se koristi u poslovima kao što su inventari. To rešenje je najpre razvijeno za Microsoft Windows operativni sistem, ali kako je Android definitivno zavladao tržištem, obezbeđena je i aplikacija koja, pored poslova vezanih za popis, pokriva i terensku prodaju.\nArhitekta ove aplikacije Goran Milovanović kaže da su mnoge prednosti na strani Android‑a. Široko dostupna ogromna paleta uređaja, različitih kako po tipu tako i po performansama i ceni, čini da praktično nema prepreke u izboru i primeni.\nBar4A možete da pokrenete kako na pametnim telefonima, tako i na tabletima, a jedino ograničenje je da se koristi verzija 4.1.2 ili novija. Kada malo razmislimo, danas skoro i da nema uređaja koji koristi stariju verziju Androida.\nDa biste koristili Bar4A nije potrebna stalna veza sa bazom podataka. Sistem je realizovan tako da se na uređaj u procesu sinhronizacije prenose svi neophodni podaci, a da se potom same aktivnosti, bilo tokom popisa ili terenske prodaje, obavljaju u takozvanom off‑line režimu. Ovakav način rada je odabran na osnovu dugogodišnjeg iskustva u razvoju i primeni mobilnih aplikacije. Milovanović kaže da, iako je danas široko rasprostranjena dostupnost Interneta sa mobilnih uređaja, za poslovne primene u kojima se očekuje visoka pouzdanost transakcija nad bazom podataka, kritični nivo brzine i stabilnosti nije dostignut. To se ne odnosi samo na prenos podataka preko Interneta, na primer kroz mreže mobilnih operatera, već i u slučajevima kada su mobilni uređaji preko WiFi‑ja povezani u lokalnu računarsku mrežu. Iole veći magacin je teško pokriti kvalitetnim WiFi signalom. U takvim uslovima, svako rešenje on line pristupa do baze zna da značajno uspori, pa čak i da onemogući rad.\nSam rad, kako smo se uverili tokom demonstracije, je veoma intuitivan i logičan. Od prvih koraka, instalacije i podešavanja parametara rada, sve liči na bilo koju drugu Android aplikaciju. Unos podataka, koji je najvažniji za nesmetano obavljanje posla, je moguć na više načina. Na primer, izbor artikala može da bude preko tastature, izborom, odnosno pretragom šifarnika ili očitavanjem bar‑koda. Da bi se olakšao unos količina, zavisno od funkcionalnosti koja se koristi, početna može da bude predefinsana kroz parametre aplikacije, a svaki kreirani dokument se, sve do sihronizacije i finalnog prenosa u centralni sistem, čuva u jednoj od fascikala koje su na raspolaganju. Ovaj način rada je dobro poznat korisnicima AB Soft‑ovog ERP‑a, tako da je proces prilagođenja sa desktop na Android aplikaciju praktično trenutan.\nVeza sa centralom\nSihronizacija podataka sa centralnim sistemom je moguća u svakom trenutku rada. Dovoljno je samo postojanje kvalitetne veze sa Internetom ili lokalnom računarskom mrežom. Tokom sinhronizacije dokumenti kreirani na mobilnom uređaju se prenose u bazu podataka i, po potrebi se ažuriraju šifarnici, parametri i prava pristupa funkcionalnostima sistema. Vodilo se računa da se ceo postupak odvija sa što manjim zauzećem mrežnih resursa čime se proces skraćuje, uz povećanje pouzdanosti transakcija.\nTagovi: ABSoft, Android, ERP\n← Šesti Beogradski bezbednosni forum – Da li će demokratija preživeti krizu svetskog poretka?\nOdržan SAP Hybris Day →


Nezadovoljni poljoprivrednici traktorima krenuli u proteste | Banjaluka.net\nNezadovoljni poljoprivrednici traktorima krenuli u proteste\nPoljoprivrednici sa područja opštine Kalesija uputili su se sa pedesetak traktora prema Tuzli, gdje će se okupiti ispred zgrade Vlade Tuzlanskog kantona da protestuju jer nisu oslobođeni plaćanja zakupa državnog zemljišta zbog elementarne nepogode 2014. godine.\nZamjenik predsjednika Udruženja poljoprivrednika Tuzlanskog kantona Mevludin Ikanović, koji se nalazi u traktorskoj koloni, rekao je novinarima da je kolona prošla tunel Čaklovići i da će uskoro stići na odredište, gdje će se pridružiti ostalim poljoprivrednicima sa područja Tuzlanskog kantona.\nPoljoprivrednici sa područja Tuzlanskog kantona nedavno su na relevantne adrese uputili zahtjeve koji se odnose na oslobađanje plaćanja zakupa državnog poljoprivrednog zemljišta zbog prošlogodišnje elementarne nepogode, kao i umanjenje cijena zakupa zemljišta za 50 odsto za ovu godinu zbog suše koja ih je zadesila.\nPoljoprivrednici traže i izdvajanje 3,5 odsto iz budžeta Tuzlanskog kantona za poljoprivredu, što je, kako kažu, i zakonska obaveza.\nTo bi značilo da Vlada Tuzlanskog kantona za poljoprivredu izdvaja oko deset, umjesto dosadašnjih oko tri miliona KM, javljaju federalni mediji.\nPoljoprivrednici smatraju da su protesti jedini način da dođu do nadležnih koji će ih saslušati i pokušati da riješe njihove prbleme.\nTraktorska kolona je na ovom dijelu saobraćajnice prema Tuzli izazvala kolaps u saobraćaju.


Kojić: Smijeniti Biseru Turković - Vijesti Srpske – Najnovije vijesti iz Republike Srpske\nNaslovna Republika Srpska Kojić: Smijeniti Biseru Turković\nKojić: Smijeniti Biseru Turković\nČlanovi Organizacije porodica zarobljenih i poginulih boraca i nestalih civila Srebrenice traže da Savjet ministara smijeni, odnosno razriješi dužnosti ministra inostranih poslova Biseru Turković zbog inicijative da 11. jul bude proglašen danom žalosti u BiH.\nPredsjednik ove organizacije Branimir Kojić rekao je Srni da u proteklom ratu nije ginuo samo jedan narod, pa da samo njemu bude posvećen dan žalosti.\n„Zbog samovolje Turkovićeve, nepoštovanja svih žrtava i kontinuiranog saminicijativnog neovlaštenog djelovanja, tražimo od naših predstavnika u Savjetu ministara da pokrenu inicijativu za njenu smjenu i tako pokažu porodicama poginulih da se niko ne smije poigravati našim žrtvama i vrijeđati njihove porodice, niti naše žrtve minimizirati, a druge veličati. Žrtva je žrtva – ma kom narodu pripadala“, poručio je Kojić.\nKojić je ocijenio da je ova inicijativa tendenciozna i usmjerena na vrijeđanje i omalovažavanje srpskog naroda i njegovih žrtava, što Turkovićeva konstantno čini, kršeći ovlaštenja i pokušavajući da uzurpira određene nadležnosti i da kreira istoriju kakva njoj odgovara, bez obzira što je činjenice demantuju.\n„Ovo jasno pokazuje zlonamjernost i da nije dorasla funkciji koju obavlja, odnosno da je zloupotrebljava, što treba sankcionisati“, smatra Kojić.\nOn je rekao da je ovo još jedan u nizu dokaza da bošnjački političari po svaku cijenu žele da zaživi mit o navodnom genocidu koji Srbi nisu počinili i nikada to neće prihvatiti.\n„Predhodnih nekoliko dana svaki dan smo na parastosima našim sunarodnicima koji su ubijeni većinom 1992. i 1993. godine, pa pitamo Biseru Turković ko je ubio te ljude? Ko je zapalio Brežane, Krnjiće, Ratkoviće, Zagone, Sase, Gnionu, Skelane, Lozničku rijeku i gotovo sva srpska sela u srebreničkoj i bratunačkoj opštini?“, upitao je Kojić.\nKojić pita Turkovićevu i da li je ikad pomislila da posjeti neko srpsko stratiše, pokloni se srpskim žrtvama i time pokaže civilizacijski čin saosjećanja, te da li je ikad pomislila da zastave na pola koplja budu spuštene za srpske žrtve?\nTurkovićeva je uputila inicijativu predsjedavajućem Savjeta ministara Zoranu Tegeltiji da 11. jul bude proglašen danom žalosti u BiH, te istakla da će Ministarstvo kojem je na čelu uputiti instrukciju svim diplomatsko-konzularnim predstavništvima i misijama BiH u svijetu da obilježe 11. juli spuštanjem zastava na pola koplja, te upoznaju zemlje prijema o razlozima za takvo postupanje.\nSrpski član i predsjedavajući Predsjedništva BiH Milorad Dodik zatražio je od ambasadora iz Republike Srpske da ne postupe po najavljenoj instrukciji Turkovićeve da se 11. jula zastave na zgradama diplomatskih predstavništava spuste na pola koplja.


Od danas na Tašu akcija „Plivaj i uživaj“ - www.lobi-info.rs\nJoš jedna od divnih besplatnih akcija nastavlja se danas na bazenu Tašmajdan.\nPozivamo sve školarce sa Palilule, uzrasta od 7 do 15 godina da iskoriste akciju „Plivaj i uživaj“ koju besplatno organizuje Gradska opština Palilula treću godinu zaredom posle jednomesečne pauze i krenu danas 2. februara sa plivanjem na bazenu Tašmajdan po ustaljenom rasporedu.\nTermini za plivanje i školu plivanja su svakog radnog dana pre podne od 10 h i popodne od 15 h.\nAkciju „Plivaj i uživaj“ ove godine pohađa oko 2.500 učesnika a do sada je mogućnost besplatnog plivanja iskoristilo skoro 5.000 palilulskih đaka.\nKrajem novembra prošle godine održano je prvo takmičenje u plivanju u tri disciline – kraul, prsno i leđno plivanje, na kome je učestvovalo 220 polaznika akcije. Do kraja sezone u planu je organizovanje još jednog takmičenja.\nGradska opština Palilula omogućila je besplatno plivanje i najstarijim sugrađanima, penzionerima i to ponedeljkom, utorkom i sredom od 10 h.\nČuvajte svoje zdravlje i uživajte u sportu!


Brnabić i Varheji o pristupnim pregovorima: Srbija nastavlja da radi na primeni reformi | Blok vesti\nBrnabić i Varheji o pristupnim pregovorima: Srbija nastavlja da radi na primeni reformi\nPredsednica Vlade Srbije Ana Brnabić i evropski komesar za proširenje Oliver Varheji razgovarali su putem video veze o perspektivama pristupnih pregovora Srbije i EU u narednih šest meseci.\nBrnabić i Varheji u video razgovoru / Foto: Vlada Srbije\nBrnabić je navela da punopravno članstvo u EU ostaje strateški prioritet Srbije i dodala da Vlada nastavlja da radi na implementaciji sveobuhvatnih reformi, posebno u oblasti vladavine prava, saopštila je Vlada Srbije.\nOna je rekla da je Vlada u novom mandatu već napravila nekoliko reformskih koraka u oblasti vladavine prava i kao najvažnije izdvojila formiranje posebnog Ministarstva za ljudska i manjinska prava i društveni dijalog i Radne grupe za bezbednost i zaštitu novinara, navodi se u saopštenju.\nVarheji je, kako se dodaje, izrazio zadovoljstvom predočenim planom Vlade Srbije i naporima koje ona ulaže na putu ka članstvu u EU.\nOcenio je da je od suštinske važnosti da proces pristupanja Srbije bude ubrzan sprovođenjem navedenih reformi, dodaje se u saopštenju.\nBrnabić je rekla da veoma ceni zalaganje Varhejija da određena količina vakcina protiv koronavirusa u najkraćem mogućem roku bude isporučena zemljama Zapadnog Balkana.\nPrevious articleFRANCUZ NASTAVLjA DA ŠOKIRA IZJAVAMA: Kirjos izgubi meč, pa popije tri piva u svlačionici\nNext articlePovišica od javnog novca za privatne uvrede u parlamentu


Tusk: Avet razlaza se nadvio nad Evropom @ Cafe.ba\nVi bi se seksali, a on neće? Za 10 sekundi nestalo je istovremeno 19 zgrada Nikad vrelija: Kaja se skinula i pokazala SEKSI Stvari o seksu koje smo željeli da smo Tusk: Avet razlaza se nadvio nad Evropom Svijet\nIzvor: agencije 31.05.2016 u 09:46 h\nPredsjednik Evropskog savjeta Donald Tusk izjavio je danas da oni koji vjeruju u brzu i potpunu integraciju Evropske unije ne shvataju šta većina ljudi zaista želi i istakao da je sadašnja generacija evropskih političara odgovorna za stvaranje utopije o Evropi bez nacionalnih granica.\nOpsednuti idejom brze i potpune integracije, propustili smo da primjetimo da obični ljudi, građani Evrope, ne dijele naš evroentuzijazam, rekao je Tusk.\nUmjesto toga, dodao je, novi pokreti i ideje suprotni su idealima Evrope koja bi bila ujedinjenija nego što je sada, a oni postaju sve popularniji.\nU vezi s tim, Tusk je naveo da će u Britaniji 23. juna biti održan referendum o ostanku u EU, kao i da u Francuskoj i Holandiji, pa čak i u Njemačkoj, jačaju partije i pokreti koji su izraziti protivnici Evropske unije.\nPrema njegovim riječima, potpuno evropsko jedinstvo možda ne bi bio najbolji odgovor na to.\nAvet razlaza se nadvio nad Evropom, a čini mi se da vizija federacije ne bio najbolji odgovor na to, rekao je Tusk, prenosi AP.\nOni koji su razočarani velikom vizijom budućnosti, dodao je, traže da se sa sadašnjom realnošću nosimo mnogo bolje nego što smo to do sada radili, jer su danas evroskepticizam, ili čak evropesimizam, postali alternativa tim iluzijama.


Winona Ryder | SerbianForum\nVinona Ryder rođena je 29. oktobra 1971. godine u gradu Vinona, u Minesoti. Sa porodicom je živela u veoma teškim uslovima, u zgradama sa čileanskim revolucionarima, bez električne energije. Vinona je talenat za glumu pokazala još u osnovnoj školi, u školskim predstavama. Budući da roditelji nisu mogli da je pošalju na fakultet dramskih umetnosti iz finansijskih razloga, učlanili su je u nekoliko pozorišnih kuća i institucija u San Francisku, gde je pohađala i srednju školu.\nKao tinejdžerka je glumila u nekoliko pozorišnih predstava, a stalno je učestvovala i na filmskim audicijama, ali bez uspeha. Prvu ulogu ostvarila je sa 15 godina u filmu "Lukas", dobivši uglavnom pozitivne kritike. Do početka devedesetih godina, Vinona je imala uloge u nekoliko uglavnom tinejdžerskih filmova, od kojih su veći uspeh zabeležili filmovi "Dobrodošli kući" i "Heathers", sa Kristijanom Slejterom. Za drugi film dobila je nagradu Nacionalnog instituta za film.\nNeobično brz uspeh ove glumice nastavljen je ulogom u filmu Francisa Kopole "Kum 3". Usledile su uloge u filmovima istog reditelja, koji je bio izuzetno zadovoljan njenom glumom: "Drakula" i "Noć na Zemlji". Film "Godine nevinosti" doneo joj je Zlatni globus za najbolju sporednu žensku ulogu. Veliki komercijalni uspeh ostvarila je i ulogom u filmu "Jesen u Njujorku", sa Ričardom Girom.


Građani peticijom traže rješavanje problema migrantske krize\n22/05/2020 | 09:33 ⇒ 09:35 | Izvor: SRNA\nPredsjednik srpskog Udruženja "Povratnici" iz Unsko-sanskog kantona Nemanja Davidović izjavio je da se peticija povodom rješavanja problema migrantske krize sprovodi u svim opštinama na području kantona, te da građani pozitivno reaguju na ovu akciju prikupljanja potpisa.\nUdruženje "Povratnici" pokrenulo je potpisivanje peticije povodom rješavanja problema migrantske krize kojom se, između ostalog, traži da bude zabranjen ulazak migranata na ovo područje i da se angažuju Oružane snage BiH na obezbjeđivanju migrantskog kampa u selu Lipa, na granici između Bihaća i Bosanskog Petrovca.\n- Narod samo želi da se što prije riješi gorući problem na području kantona, a to su migranti. Peticija se potpisuje u svim opštinama Unsko-sanskog kantona - u Bužimu, Cazinu, Velikoj Kladuši, Ključu, Sanskom Mostu, Bihaću, Bosanskoj Krupi i u Bosanskom Petrovcu gdje je do sada veliki broj građana učestvovao u akciji - rekao je Davidović.\nOn je dodao da će akcija prikupljanja potpisa trajati do 27. maja, nakon čega će ovlaštene osobe iz ovog udruženja uputiti zahtjeve iz peticije nadležnim organima.\nPrema njegovim riječima, na području Bosanskog Petrovca situacija u vezi sa migrantima se pogoršava.\n- Informacije koje posjedujem kažu da je povećan broj ulazaka migranata na područje Bosanskog Petrovca. Ranije je taj broj iznosio stotinjak, a sada ih u Bosanski Petrovac uđe oko 180. Svakodnevno se lokalno stanovništvo susreće sa grupama migranata i svakako im nije prijatno - naveo je Davidović.\nOn je još ranije izjavio, da je jedan od zahtjeva i izmještanje migranata koji se trenutno nalaze van migrantskih kampova u Unsko-sanskom kantonu izvan kantona, te provjera i utvrđivanje odgovornosti za izdavanje lažnih viza državljanima Pakistana.\nOn kaže da se trenutno na području Unsko-sanskog kantona nalazi oko 8.000 migranata, te da u ovaj kanton svakodnevno pristižu novi.


Vukosavljević: Učešće u izradi medijske strategije da uzmu svi medijski akteri\nDržava je zaustavljanjem izrade Medijske strategije još jednom džentlmentski pokušala da pozove sve predstavnike medijskih udruženja, koji su napustili radnu grupu, da se u nju vrate, izjavio danas Ministar kulture i informisanja Srbije Vladan Vukosavljević.\n„Ovde smo na tragu očiglednog pokušaja države da se u radnu grupu ponovo pozovu i uzmu učešće svi medijski akteri“, rekao je Vukosavljević na sednici Odbora za kulturu i informisanje Skupštine Srbije.\nOn je kazao da ne želi da „inkriminiše udruženja da su težila politizaciji“, ali da njima u mistarstvu se čini da razlozi za napuštanje radne grupe nemaju „temeljna obrazloženja“.\nVukosavljević je kazao da ne smatra da treba da snosi odgvornost ni on, niti bilo ko iz ministarstva jer strategija još nije doneta.\nPo njegovim rečima, ministarstvo je uradilo sve što je bilo do njega.\nDržavni sekretar u Ministarstvu kulture i informisanja Aleksandar Gajović rekao je da se juče sastao sa predstavnicima Medijske asocijacije, Nezavisnog udruženja novinara Srbije, Lokal presa i Nezavisnog udruženja novinara Vojvodine, kao i da će se sutra sastati sa predstavnicima Udruženja novinara Srbije i da veruje da će se izaći iz problema sa medijskom strategijom.\nPrema njegovim rečima, želja Ministarstva kulture i informisanja bila je da se da više šansi da udruženjima novinara iz cele Srbije.\n„Taj primat medijskih udruženja iz unutrašnjosti nije im se dopao.UNS i NUNS su imali primedbe“, kazao je Gajović.\nIzrada medijske strategije je zaustavljena posle konsultacija predsednika Srbije Aleksandra Vučića i premijerke Ane Brnabić, o čemu je javnost 23. aprila izvestila savetnica predsednika Republike za medije Suzana Vasiljević.\nVasiljević je tada zamolila sve kojih se strategija tiče da se uključe i predložila formiranje nove radne grupe koja će uključiti predstavnike domaćih i stranih medijskih udruženja.\nMinistar: Medijska strategija praktično završena\n← Lekić: Novinari u Srbiji nisu bezbedni\nSavet za štampu: Blic, Alo i Novi standard prekršili Kodeks →


Lopta se ponovo kotrlja po srpskim stadionima: Zvezda u Pazaru, Partizan čeka Napredak - Sputnjik Srbija\n12:59 25 Februar 2021\nLopta se ponovo kotrlja po srpskim stadionima: Zvezda u Pazaru, Partizan čeka Napredak\n12:00 05.02.2021 (osveženo 15:36 05.02.2021) Preuzmite kraći link\nPosle pauze od oko mesec i po dana, predstojećeg vikenda se nastavlja takmičenje u fudbalskoj Superligi Srbije – Crvena zvezda će gostovati Novom Pazaru, dok će Partizan dočekati Napredak.\nDerbi meč 20. kola Superlige Srbije igra se u petak od 16.30 u Novom Sadu gde domaća Vojvodina dočekuje ekipu TSC-a.\nVojvodina je u prvom delu sezone upisala 13 pobeda i, uz tri remija i tri poraza, sa 42 boda zauzima treće mesto na tabeli. TSC, koji prolećni deo takmičenja počinje s novim trenerom Mladenom Krstajićem, ima 27 bodova i osmi je na tabeli domaćeg šampionata.\nPrvi meč subotnjeg programa igra se u Inđiji od 13.00 gde istoimena ekipa dočekuje Čukarički, koji će svakako biti favorit u ovom meču. Inđija je trenutno 16. na tabeli sa 18 bodova, dok je tim sa Banovog brda četvrti sa 35 bodova.\nU subotu od 15.00 na programu su još tri meča, a sastaju se Radnik – Voždovac, Zlatibor – Spartak i Metalac – Radnički Niš.\nPoslednji meč subotnjeg programa igra se u Beogradu gde domaći Partizan od 17.00 dočekuje kruševački Napredak, koji je prethodnih godina znao da bude neugodan rival crno-belima.\nPartizan je trenutno drugi na tabeli sa 44 boda na svom kontu, dok je Napredak 15. tim lige sa 18 osvojenih bodova.\nPrvi meč u nedelju igra se od 13.00 u Novom Pazaru kada će domaća ekipa dočekati lidera šampionata, ekipu Crvene zvezde. Bez prisustva publike crveno-beli imaju ulogu apsolutnog favorita, ali treba očekivati snažan otpor uvek motivisanog domaćeg tima.\nNovi Pazar prolećni deo prvenstva počinje kao 14. na tabeli sa 21 bodom, dok je Zvezda prva sa 53 boda.\nU nedelju su na programu još tri utakmice, sve počinju od 15.00, a sastaju se Bačka – Mačva, Javor – Mladost i Rad – Proleter.\nSuperliga Srbije, 20. kolo:\n16.30 Vojvodina - TSC\n13.00 Inđija - Čukarički\n15.00 Metalac - Radnički Niš\n15.00 Radnik - Voždovac\n15.00 Zlatibor - Spartak\n17.00 Partizan - Napredak\n13.00 Novi Pazar - Crvena zvezda\n15.00 Bačka - Mačva\n15.00 Rad - Prolete\n► Sramota obezglavljenog Partizana


Menadžerske i specijalističke pozicije - Gi Group Srbija\nUsluge regrutacije i selekcije menadzerskih i specijalistickih nivoa pozicija obavljamo kroz brend Wyser.\nUsluge potrage za menadžerima (“executive search” ili “head-hunting”) kompanije obično koriste kada tragaju za kandidatima za visoke pozicije za koje postoji ograničen broj potencijalnih kandidata na tržištu, stoga postoji potreba da im se priđe direktno. Ovaj pristup u regrutaciji primenjuje se ili za pozicije koje zahtevaju visoko specijalizovane ili jedinstvene veštine, ili za pozicije srednjeg i visokog menadžmenta. Ovakve pozicije se najčešće ne oglašavaju i nisu poznate širem tržištu, a potencijalni kandidati koji su kvalifikovani mogu biti podjednako nevidljivi ili nedostupni poslodavcima. U tom slučaju, naši konsultanti služe kao veoma važna “garancija poverljivosti” u odnosu između vaše kompanije i potencijalnih kandidata, budući da ćemo odgovarajućim kandidatima prići direktno, ali uz maksimalnu diskreciju.\nPosedujemo značajno iskustvo u razvijanju i sprovođenju strategija za individualne procese potrage za specijalističkim i menadžerskim pozicijama. Više od 17 godina organizacije u regionu oslanjale su se na našu kompaniju u svojoj potrebi da razviju efektivne timove lidera. Naš specifičan pristup dolaženju do kandidata, zajedno sa detaljnim poznavanjem tržišta, pomaže nam da razvijemo jake veze sa klijentima i kandidatima. Naš stepen uspešnosti je visok zato što se fokusiramo na ključne oblasti uspešne potrage:\nIdentifikovanje vrhunskih stručnjaka na tržištu rada kao i njihove karijerne motivacije\nPromovisanje klijenta i vrednost nove poslovne prilike, potencijalnim kandidatima i tržištu


U Kosjeriću održan protest zbog novog kamenoloma - Društvo - Dnevni list Danas\nPočetna » Vesti » Društvo » U Kosjeriću održan protest zbog novog kamenoloma\nLokalna vlast ignorisala mišljenje građana i po ubrzanom postupku donela odluku o planu detaljne regulacije za novu eksploataciju krečnjaka\nJ. Diković05.03.2021. 11:55\nU znak protivljenja protiv otvaranja novog kamenoloma, građani i građanke Kosjerića održali su juče protest ispred opštinske zgrade.\nProtest je održan pred početak sednice lokalne skupštine koja je, prema saopštenju grupe građana “Čisti ljudi za čist Kosjerić”, ignorišući mišljenje građana donela odluku o donošenju plana detaljne regulacije za novu eksploataciju krečnjaka.\nNaime, kako se ističe u saopštenju, budući rudnik se nalazi gotovo u samoj varoši, u naselju Gradina, a po navodima ogorčenih građana, nisu ispoštovani osnovni propisi kada je obavljanje ove delatnosti u pitanju, niti je javnost konsultovana.\n“Najveći problem predstavlja nedostatak adekvatnog putnog prilaza, jer će teški kamioni koji prevoze krečnjak prolaziti kroz naseljeni deo varoši Kosjerić, pored srednje škole, doma zdravlja i više desetina stambenih objekata što je, pored ogromnog problema za aero zagađenjem koji Kosjerić ima, kap koja je prelila čašu i isterala građane na ulicu. Kako bi problem bio veći, pobrinula se lokalna samouprava koja nije dozvolila javni uvid plana, koji je po zakonu obavezan, te je po ubrzanom postupku donela odluku o usvajanju plana na zatvorenoj sednici bez prisustva javnosti pravdajući se razlozima bezbednosti usled pandemije koronavirusa”, ukazuje se u saopštenju grupe građana “Čisti ljudi za čist Kosjerić”.\nKako se naglašava, ovako važna odluka čiji će uticaj pre svih osetiti stotine građana Vaoča, Divčevića, Drmanovine, Filipića i Gradine donosi se neposredno pred izbore, bez bilo kakve konsultacije sa građanima, što je još više razljutilo lokalno stanovništvo.\n“Umesto da rešava nagomilane ekološke probleme, lokalna vlast preko noći i bez javnosti generiše novu ekološku bombu čije će posledice trpeti buduće generacije a korist će imati samo privatnici bliski vlasti.\n“Mi im poručujemo da neće proći, jer se mi borimo za život, a ne za politiku”, istuču u “Čisti ljudi za čist Kosjerić”.\nDruštvo • 17.06.2022. 12:29\nU nedelju u Novom Pazaru protest zbog izlivanja mazuta u reku Rašku


Datum početka 02.07.2019.Istraživanja\nTransparentno i odgovorno sprovođenje JPP projekata u Srbiji\nOd kada je početkom 2012. formirana Komisija za javno-privatna partnerstva u Srbiji je odobreno ukupno 112 predloga projekata JPP u 65 gradova i opština, od toga najviše u Gradu Beogradu – osam, u Pirotu i Zrenjaninu po pet, Topoli, Staroj Pazovi i Novom Sadu po četiri. Od ukupnog broja najviše se odnosi na rekonstrukciju i održavanje javne rasvete (37), na delatnost prevoza putnika (33), nekih 13 projekata se odnosi na proizvodnju i distribuciju toplotne energije uz korišćenje principa energetske efikasnosti, a odobreno je i devet projekata iz komunalne delatnosti. Jedan od pozitivnih primera sprovođenja projekata JPP je opština Bečej, koja je zahvaljujući partnerstvu sa privatnom kompanijom postala prva opština u Srbiji koja je regulisala oblast obavljanja dimničarskih usluga po ovom modelu. Opština je bez ulaganja finansijskih sredstava regulisala oblast komunalne delatnosti dimničarskih usluga i na taj način doprinela povećanju bezbednosti kako građana, tako i cele zajednice. To su pokazali rezultati istraživanja nastalog u okviru projekta „Transparentno i odgovorno sprovođenje JPP projekata u Srbiji“, koje je uradio Institut za teritorijalni ekonomski razvoj (InTER). Projekat je finansirala NVO Fraktal, a nastao je u sklopu projekta Evropske komisije Civil Society Facility and Media Programme 2014-2015. godine.\nDatum početka 02.04.2018.Istraživanja\nSavremeni način života karakterišu konstantni zahtevi građana za izgradnjom i modernizaijom javne infrastrukture i unapređenje kvaliteta javnih usluga, naročito na lokalnom nivou. Imajući u vidu budžetska ograničenja, stvorila se potreba za traženje novih modaliteta za bolju efikasnost pružanja javnih usluga i finansiranje projekata od javnog značaja, među kojima se sve više izdvaja javno-privatno partnerstvo i koncesije. Javno-privatno partnerstvo (JPP) predstavlja dugoročnu saradnju između javnog i privatnog sektora kod zajedničkog sprovođenja projekata od javnog značaja. Ovaj oblik saradnje bi trebalo da spaja najbolje sa obe strane – odgovornost vlasti koja brine o javnom interesu, kao i upravljačke sposobnosti, fleksibilnost i ekonomičnost privatnog sektora. Osnovni elementi koncepta JPP su jasna alokacija odgovornosti, podela rizika i dugoročno trajanje partnerstva. JPP omogućava da svaki od partnera preuzme rizik kojim može da upravlja na najadekvatniji način, čime se postiže veća efikasnost u korišćenju javnih resursa i bolji kvalitet usluga. Studija “U susret EU integracijama-unapređenje pravnog i institucionalnog okvira JPP u Srbiji” nastala je uz podršku Fondacije za otvoreno društvo Srbije kroz Program Unapređenje demokratskih praksi i institucija. U okviru studije dat je sveobuhvatni prikaz pravne regulative i ulogu institucija na nacionalnom, pokrajinskom i lokalnom nivou na poslovima planiranja, ugovaranja, realizacije i praćenja JPP projekata. Studija takođe daje prikaz JPP projekata, kako predloženih tako i ugovorenih. U okviru studije takođe je obrađeno i pitanje transparentnosti u procesu JPP. Na kraju su date zaključne odredbe i preporuke za unapređenje sistema funkcionisanja JPP u Srbiji.\nDatum početka 23.01.2018.Istraživanja\nPrivredni subjekti u opštinama sa srpskom većinom na severu Kosova: Severna Mitrovica, Leposavić, Zubin Potok i Zvečan godinama funkcionišu u nepovoljnom poslovnom ambijentu koji karakterišu bezbedonosni izazovi, ograničenost tržišta, komplikovane administrativne procedure i problemi u slobodnom protoku ljudi, robe i usluga. Imajući u vidu da su privrednici sa severa Kosova uglavnom poslovali u srpskom pravnom sistemu, situacija je dodatno usložnjena potpisivanjem Briselskog sporazuma kada dolazi do uspostavljanja kosovskog pravnog okvira na teritoriji posmatranih opština. Studija se bavi analizom stanja privrede u četiri opštine na severu Kosova, naročito u okolnostima koje su usledile nakon potpisivanja Briselskog sporazuma. U okviru studije analizirana je struktura privrede, dinamika registracije privrednih subjekata kod kosovskih institucija, obim radne snage, kao i uloga međunarodnih donatora i privrednih komora u stvaranju povoljnijeg poslovnog okruženja. Na kraju studije iznesena su zaključna razmatranja i preporuke za unapređenje privrednog razvoja na severu Kosova. Studija je dostupna na srpskom, albanskom i engleskom jeziku. Studija je urađena u okviru projekta „Analiza stanja privrede na severu Kosova nakon potpisivanja Briselskog sporazuma – gde su šanse za zapošljavanje?“ koji je realizovao Institut za teritorijalni ekonomski razvoj (InTER), u partnerstvu sa RTV Mir iz Leposavića i uz finansijsku podršku Kosovske fondacije za otvoreno društvo (KFOS). Projekat je realizovan u periodu od aprila 2017. godine do januara 2018. godine. Sadržaj studije je isključiva odgovornost autora i ni u kom slučaju ne odražava stavove Kosovske fondacije za otvoreno društvo ili RTV Mir.\nDatum početka 07.09.2017.Istraživanja\nU Srbiji funkcioniše 20 poslovnih inkubatora koji prosečno imaju po četiri zaposlena. Najviše inkubatora se nalazi na teritoriji Beograda. Od 2011. godine osnovana su četiri nova inkubatora, dok se 10 njih ugasilo ili promenilo namenu.


pink.rs | Platini podneo žalbu u Francuskoj u slučaju FIFA\nPlatini podneo žalbu u Francuskoj u slučaju FIFA\nUveren da je žrtva zavere, bivši predsednik Evropske fudbalske unije Mišel Platini podneo je tužbu u Francuskoj u pokušaju da dokaže da su se bivši čelnici Medjunarodne fudbalske federacije udružili kako bi ga izbacili iz fudbala.\nPlatinijevi predstavnici potvrdili su danas agenciji Asošiejted pres da je bivši francuski reprezentativac podneo tužbu. Fifa je suspendovala Platinija 2015. godine zbog finansijskih malverzacija, nakon što mu je bivši predsednik svetske kuće fudbala Sep Blater isplatio dva miliona dolara za "konsultantske usluge".\nŠvajcarsko savezno tužilaštvo u maju je potvrdilo da Platini nije optužen u istrazi o mogućim malverzacijama. Od septembra on ima status "izmedju svedoka i optuženog" u krivičnom postupku protiv Blatera. Platini želi da otkrije kako su informacije o isplati dospele u švajcarsko tužilaštvo. On veruje da je to rezultat unutrašnjeg curenja infomacija u sklopu strategije "čiji je cilj sprečavanje da on bude izabran za predsednika Fife". Platinijev advokat rekao je da je francusko pravosudje otvorilo preliminarnu istragu. On je naveo da je isplata od dva miliona dolara za Platinijev rad kao Blaterovog savetnika od 1998. do 2002. godine "regularna i transparentna", dok su se neki pretvarali da je to "neosnovana i skrivena naknada". "Postoje jasne indikacije o zaveri u cilju rušenja Mišela Platinija", dodao je on.\nList Mond preneo je da Platini za zaveru sumnjiči Blatera, bivšeg šefa pravnog tima Fife Marka Viligera i visokog funkcionera Fife Domenika Skalu.


Vesti Archives - Page 209 of 223 - NOVA stranka\nČestitamo Dan oslobođenja Beograda\nNova stranka čestita građanima Dan oslobođenja Beograda u Drugom svetskom ratu. Dvadeseti oktobar važan je podsetnik na hrabrost, složnost i istrajnost građana u osvajanju slobode, mira i demokratije. ...\n20.10.2015 Beograd, Naslovna Press služba 0 0\nStav predsednika SANU o Kosovu utemeljen na činjenicama\nPoslanik Nove stranke Zoran Živković rekao je da predsednik Srpske akademije nauka i umetnosti Vladimir Kostić ima pravo na svoje mišljenje i stav o situaciji na Kosovu. Ocenio je i da Kostić svojim navodima nije rekao ...\n20.10.2015 Press služba 0 0\nČlanovi Foruma Mladih pokušali su danas da posete Muzej savremene umetnosti u Beogradu povodom najavljenog otvaranja nakon renoviranja. Rok je isticao danas, a sasvim očekivano, uprkos pompeznim najavama, vrata muzeja os ...\n20.10.2015 Naslovna Press služba 0 1\nNOVA stranka je tokom proteklih godinu dana više puta upozoravala da su Tasovčeve pompezne najave zamajavanje građana, te da od poštovanja vremenskih rokova, ali i sopstvene reči, od strane ministra, neće biti ništa. ...\n20.10.2015 Saopštenja Press služba 0 0\nPredsednik Nove stranke Zoran Živković ocenio je da je očigledno da premijer Srbije Aleksandar Vučić nije imao hrabrosti da raspiše vanredne izbore, ali da će snagom argumenata opozicije biti nateran da ih raspiše sredin ...\n19.10.2015 Press služba 0 0\n1 … 205 206 207 208 209 210 211 212 213 … 223


Ambasada: SAD sve vreme bile jasne o kupovini F16\nTanjug 11. januara 2019. 12:59\nZAGREB – Američka Ambasada u Zagrebu saopštila je danas da su SAD u postupku kupovine borbenih aviona od Izraela sve vreme bile jasne u vezi uslova za prenos tehnologije trećoj strani, odnosno Hrvatskoj.\nProdaja američkih aviona F-16 Barak Hrvatskoj definitivno je propala u četvrtak pošto je Izrael zvanično izvestio hrvatsko ministarstvo obrane da ne može dobiti odobrenje Sjedinjenih Država za njihovu isporuku\n„Sjedinjene Države svesrdno su podržavale hrvatsku akviziciju četvrte generacije aviona iz Izraela, kompatibilnih s NATO standardima i radile au na tome da se taj prenos realizujea“, kaže se u saopštenju ambasade SAD, prenela je Hina.\nHrvatska je za 2,9 milijardi kuna dogovorila sa Izraelom kupovinu 12 polovnih aviona F- 16 Barak, odnosno modificiranih izraelskih verzija izvorno američkih letilica.\nAmerička strana, čije je odobrenje bilo potrebno za realizaciju posla, pristala bi na transfer trećoj strani samo ako bi avioni bili vraćeni u prethodno stranje, odnosno nakon što bi bile uklonjene sve izraelske nadogradnje.\n„Kao što je uobičajeno u ovim vrstama prenosa, postoje specifični tehnički uslovi koji moraju biti zadovoljeni kako bi Sjedinjene Države omogućile odobrenje prenosa. Sve ovo vreme bili smo jasni u vezi svih uslova“, navodi se saopšteju Ambasade SAD.\nDodaje se da SAD ostaju „predane pružanju pomoći Hrvatskoj pri nabavci borbenih NATO-kompatibilnih aviona“.


O nama -Sve usluge u Agenciji za privredne registre\nABC lux doo - sve usluge u APR-u\nABC lux doo Beograd je preduzece koje dugi niz godina svojim klijentima pruza strucnu pomoc prilikom svih postupaka u Agenciji za privredne registre. Diplomirani pravnik iz naseg preduzeca garant je da ce svaki postupak proci na najbrzi i najjednostavniji nacin, bilo da ste iz Beograda ili bilo kog dela Srbije.\nSajt www.Otvaranje-Firme.com nastao je sa idejom da klijentima priblizimo svaki pojedinacni postupak u Agenciji za privredne registre. Sajt je osmisljen sa ciljem da maksimalno pojednostavi svaki postupak, jer klijent odmah na stranici odgovarajuceg postupka moze videti cenu nase usluge, cene taksi, potrebna dokumenta, kao i redosled koraka datog postupka, i nakon toga poslati podatke koji su nama potrebni za pripremu dokumentacije. To ubrzava proceduru i smanjuje mogucnost greske pri slanju podataka.\nsajt za osnivanje firmi - agencija za osnivanje firmi - usluge u Agenciji za privredne registre - kako u Agenciji za privredne registre - advokati za osnivanje firme - pravna pomoc za osnivanje firme - najpovoljnije usluge u APR-u - virtuelna kancelarija


Masovno hapšenje u Moskvi\nRuska policija privela je u subotu oko 200 ljudi, među kojima i nekoliko istaknutih opozicionara, na sastanku nezavisnih i opozicionih političara u Moskvi, saopštilo je Ministarstvo unutrašnjih poslova.\nMoskovski forum, zakazan za subotu i nedelju, okupio je opštinske zvaničnike iz cele zemlje, rekao je za lokalne medije Andrej Pivovarov, organizator skupa i izvršni direktor "Otvorene Rusije", organizacije sa sedištem u Britaniji koju je osnovao bivši tajkun i protivnik Kremlja Mihail Hodorovski.\nNa početku foruma, policija je ušla u zgradu, počela da privodi učesnike i da ih odvozi policijskim kombijima, vidi se na snimcima ruskih medija.\nIz Ministarstva unutrašnjih poslova je saopšteno da je pritvoreno oko 200 osoba i da je istraga u toku.\nPolicija je saopštila da učesnici nisu poštovali zdravstvene mere za suzbijanje koronavirusa iako se na snimcima vidi kako većina nosi maske.\n"Značajan deo učesnika nije imao ličnu zaštitnu opremu. Među učesnicima su bili članovi organizacije čije se aktivnosti smatraju nepoželjnim na ruskoj teritoriji", saopšteno je iz policije.\nOVD-Info, organizacija koja prati pritvaranje političkih demonstranata i aktivista, saopštila je da je privedeno više od 170 osoba.\n"Kraj kratkog foruma bio je veoma simboličan: učesnici u policijskim kombijima i maskirani policajci koji ljudima zavrću ruke. Međutim, niko nam nije obećao slobodu. Rusija će i dalje biti slobodna", napisao je na društvenim mrežama jedan od pritvorenih, opozicioni političar Ilja Jašin.\nVladimir Kara-Murza, potpredsednik "Fondacije slobodna Rusija", nevladine organizacije sa sedištem u Vašingtoonu, postavio je sliku iz policijskog kombija tokom privođenja.\nRuska TV stanica Dožd objavila je da su pritvoreni i Jevgenij Roizman, bivši gradonačelnik Jekaterinburga i poslanica u skupštini Moskve Julija Galjamina.\n"Otvorena Rusija" je među više od 30 organizacije koje je Moskva označila kao nepoželjnim i zabranila njihov rad, zakonom usvojenim 2015. godine.\nKremlj zaoštrava obračun sa svojim protivnicima, nakon hapšenja opozicionog političara Alekseja Navalnog u januaru po povratku iz Nemačke gde se oporavljao od trovanja nervnim gasom novičokom.


Od februara turističke agencije poslovaće po novim pravilima - News - Turistički svet\nOd februara turističke agencije poslovaće po novim pravilima\nDo kraja januara sve turističke agencije u Srbiji koje su do sada imale licencu da mogu da rade kao turoperatori moraju da pribave nove licence koje se stupanjem Pravilnika o garancijama putovanja od 1. januara rangiraju u četiri kategorije, rekao je za Tanjug direktor YUTA-e Aleksandar Seničić.\nTo znači da će, kaže, turističke agencije ubuduće biti podeljenje u četiri grupe, kao i da će svaka grupa imati različiti iznos garancija putovanja i potrebnog depozita na računu koji će se proveravati na kraju svakog meseca.\nSeničić navodi da će prvoj grupi pripadati one agencije koje su u poslednjih 12 meseci realizovale putovanja za do 1.000 putnika, drugoj grupi pripadaće agencije koje imaju od 1.000 do 5.000, trećoj od 5.000 do 10.000, a četvrtoj više od 10.000 putnika.\nSeničić navodi da su određeni limiti pokrića za osiguranje, odnosno za garanciju putovanja u slučaju zatvaranja agencije, te je iznos osiguranja za prvu grupu 200.000 evra, za drugu 250.000 evra, za treću 350.000 evra i za četvrtu 400.000 evra.\nNovina je i uvođenje depozita koji će agencije morati da imaju u svakom trenutku na računu, a to će se proveravati na kraju svakog meseca.\nVisina depozita zavisiće od grupe kojoj turistička agencija pripada, te, navodi Seničić, za prvu grupu depozit je od 2.500 evra, drugu 5.000 evra, za treću 7.500 evra i četvrtu 10.000 evra.\nSeničić kaže da su od sada rukovodioci turističkih agencija, odnosno oni na koje se vodi licenca organizatora turističkih putovanja, u obavezi da imaju znanje stranog jezika na nivou B2, uz stare obaveze koje podrazumevaju minimum tri godine radnog staža u turizmu, poslovni prostor i visoku stručnu spremu.\nUpitan da komentariše kritike pojedinih predstavnika i udruženja turističkih agencija da obezbeđivanje depozita i garancija neće moći da obezbede manje agencije i da će to uticati na njihovo zatvaranje, Seničić tvrdi da se to neće dogoditi.\nYUTA se, kaže, protivila depozitu. Prethodno je on trebalo da bude daleko nepovoljniji za agencije, pa se YUTA usprotivila i sada su iznosi depozita i uslovi operativnog depozita značajno kvalitetnije rešenje nego što je bilo stavljeno na sto u pregovaračkom procesu, dodao je.\nPrema njegovim rečima, u pregovaračkom procesu predloženo je da depozit koje agencije moraju da imaju na računu je od 20.000 do 100.000 evra.\nSeničić, inače, kaže da agencije nisu zadovoljne novim pravilnicima, jer moraju da izdvajaju veća sredstva, ne samo za depozit, već i za premiju osiguranja.\n- Nismo zadovoljni do kraja, jer mislimo da broj putnika ne označava pravi kriterijum po kome treba da se agencije kategorizuju, ali bez obzira na to verujemo da će nova pravila doprineti sigurnijem i ozbiljnijem radu agencija - zaključio je Seničić.\nU Ministarstvu trgovine, turizma i telekomunikacija ranije su najavili da će novi pravilnici obezbediti veću zaštitu domaćih putnika i turista.